GERMAN .- Ez, lasai. Ni banoan.\n...oaldean AGENTEA dago, aldizkari bat irakurtzen, lasai antzean. Segundo batzuen ondotik, AGENTEA k bere erlojuari ...\n...Erortzen uzten du eta su hartzen du. KLAUDIA lasaiago.\nLEO .- Bai? (...) Lasai, ondo dago. (...) Bai, oraindik ospitalean. (...) Proba bat...\n...politikan parte hartzea, ikastea, hobbyak... denbora lasai pasatzea ahaztu gabe.Ideiok ez dirudite oso bateragarriak s...\n...tasunaz neurrian gozatzeko eta ondokoari festez lasai gozatzen uzteko" eskatu die herritarrei Azpeitiko Udalak, K...\n...momentuaren eta lekuaren arabera ohi baino emanaldi lasaiagoak izaten dira, baina ez beti".\n...ratu gura izan dituzte antolatzaileek. Kontzertu lasaiak Bergarako Gaztetxeko kanpo eszenatokian, iragartzen du anto...\n...ortu. Eta, ahalegin batzuk egin badituzte ere, lasai daude, ez dagoelako askorik egiteko aukerarik. Landa Movist...\n''Slow food' janaria egokia da, norberak pentsatu egiten duelako une horretan zer jaten ari den eta gehiago zaintzen duelako elikadura'. Egilea(k) CONSUMER. Consumer, Eroski S. Coop. 2012 (5)\nLehenbizikoa, mantso eta lasai jatez denez, norberak pentsatu egiten duela zer jaten ari d...\nOro har, bizimodu erlaxatu eta lasaiak -baita jateko orduan ere- uxatu egiten du estresa, eta hori...\n...ura osasungarria ere egin daitekeela, baina gauzak lasaiago hartuz.\nSlow food esamoldeak zer adierazten du, elikagaiak lasai eta denbora hartuz prestatu behar direla edo jateko unean p...\nLasai egoteko tarte bat da, laneko estresa arintzen duena, nolaba...\n...>jarduna zaindu egin dugu, erritmoa guk markatuta, lasai ibil zitezen, eta ondorengo kategoriatan libre lehiatu dira...\n... pribatuko lau pertsona izango dituztela jakinda « lasaiago» daudela esan du atunontziko sukaldari Paulino Veigak.\n...itain Iker Galbarriaturekin. «Nekatuta baina askoz lasaiago» dago, eta etxera itzultzeko irrikaz.\nNekatuta, baina askoz lasaiago. Militarren bi ontzik babestuta goaz, eta bi mediku ere iza...\nArrantzaleekin lasai egoteko denbora gutxi izan zuten familiek hedabideen aurrea...\n...adoreari, askatzeko eginiko lanagatik. Egun hauetan lasai uzteko eskatu zuten denek.\n...an daukazun sentsazioa hori da: herri polit eta lasai batean zaudela, eta aldi berean, izadiaren erdi-erdian.\n...ulatzaileen egoeraren inguruan esan dute marinelak " lasai" daudela, askatasunak "ezustean" harrapatu dituela eta "por...\nAlakrana ontziko arrantzaleen senideek " lasai eta zoriontsu" daudela esan dute. Ostegunean Seychelleetara...\n...>esanetan, bai bera bai bere lankideak " lasaiago" daude euren segurtasuna bermatzeko zerbitzu pribatua izang...\n'Alakrana'ko lau marinel atunontzira lanera itzuliko dira. Egilea(k) ERREDAKZIOA. , Euskal Irrati Telebista 2010 (2)\nArrantzaleak lasaiago daude "zaindariek piraten erasoei aurre egiten" dietela iku...\n...iek piraten erasoei aurre egiten dietenetik lasaiago" dagoela onartu du.\n...>eta Olga Torre makinistaren emazteak esan dute " lasai daudela eta portura noiz iritsiko zain daudela". Xabier Leg...\nTripulatzaileen inguruan esan du, marinelak " lasai" daudela, askatasunak "ezustean" harrapatu dituela eta "por...\nKasu horretan, banaketa era lasaian gertatu zen eta gurasoen arteko harremana ona da, beraz, um...\n...topiko handienetatik ihes egiteko trebezia. Disko lasai eta janzkera klasikoduna, gozo entzutekoa, zergatik ez Alen...\n...en ondoren etorritako urteak ere ez ziren lasaiagoak izan: progresisten eta moderatuen arteko liskarrak, karlist...\n...aretotik inor ez zihoala ohartzean. Filmaren erritmo lasaiak kezkatzen zuen gehien. «Motela eman dezake, baina egokia da...\n...> taldeak, ekain amaierara arte dugu kontratua, eta lasai gaude.\n...>mediatiko handiagoa egoten da, baina, normalean, lasai egoten gara, telebista kamera gutxi izaten da aste barruan ...\n...ta, beste hainbat, hiesa garatu zuenetik. Lasai asko eman digu bere ibilbidearen berri. Bi gaixo-profil eza...\n...arrera bai baina nik egin nahi nuen bizimodu lasaia ezin ordain ziezadakeenez, baliabide ekonomiko egokia argaz...\n...>betiko jomugaren berri ematen digu. «... eta lasai noa, eta konforme / eta ahalik eta geldoen / gauza eta izak...\n'Arrazoizko' irtenbide ' lasai' bat nahi du Irlandak\n...n, gauzak argi genituen, eta nahiko lasai geunden. Geure buruei ez genien deus leporatzeko, eta gure ...\n...azi duenez, Urdulizko auzokideak "pozik" eta " lasaiago" daude atxiloketaren berri jakin ostean.\n"Auzokideak lasaiago daude", dio Urdulizko alkateak\n'Axun eta Maite': filmatzearen asterokoa. Arriskuarekin jolasean, istant batean. Egilea(k) GIL MUNARRIZ, Jorge. Berria, Euskal Editorea SM 2009 (2)\n... pertsona inguru gara. Hondarribiko urbanizazio ( lasaiegi?) batean gaude, mendi (ederregien?) babespean, �ekin!� oihu...\nIstant batzuk lehenago Juliok oso lasai dagoen itxura ematen du -filmazioaren onurarako agian nerbi...\n'Axun eta Maite': filmatzearen asterokoa. Deserosotasuna Santa Klara uhartean. Egilea(k) GIL MUNARRIZ, Jorge. Berria, Euskal Editorea SM 2009 (2)\n...uan, arraroa bada ere, Itziar, beste aktorea, lasaiago zirudien.\n...tea zela pentsatu zuen ordura arte. Lan lasaia zela, deserosotasunik ez zela egongo, esfortzu guztiak norb...\n..., aurkitzen ditugu jende normalak goizean jaiki eta lasai ederrean bulego batera doazenak beren lan ordu batzuetan hi...\n...enez, arrantzaleak etxerako bidean daude, medikuek lasai egotea gomendatu dietelako. Horregatik hedabideen aurrean a...\n'BILEREN AUZIA' AHOZKO EPAIKETAREN EGUNA. Ibarretxe eta Lopez «lasai» daude, eta orain gauza bera egingo luketela diote. Egilea(k) ERREDAKZIOA. Berria, Euskal Editorea SM 2008 (4)\nIbarretxe eta Lopez « lasai» daude, eta orain gauza bera egingo luketela diote\n«Zigortzeko moduko arrazoirik ez dagoelako» lasai dago, halaber, Patxi Lopez PSE-EEko idazkari nagusia. «Jend...\n« Lasai» daude biak. Juan Jose Ibarretxe Eusko Jaurlaritzako lehend...\n...nez, Juan Jose Ibarretxe lehendakariak «kontzientzia lasai dauka, egin behar zuena egin zuelako»; bere ustez, euskal h...\n...>aurrera, Lopezek «errebantxarik gabeko» aldaketa lasaia bideratuko duela ziurtatu du. «Ibarretxe iraganeko proposam...\nBergarak lasai asko ospatu ahal izango ditu aratusteak, erregional prefere...\n...>genuela ere pentsatu nuen, egia esan; alegia, lasaiagoa izango genuela». Espainiako Poliziak Morenori Bateraguneko ...\nLasai, gozoki misteriotsua baino ez naiz.\n...errigorrezkoa. Lotsatiagoek jakin behar dute lasai egon daitezkeela, ez dut-eta inor agertokira ateratzen. Hel...\n...e esaten dute: puntuzko arropa batzuk zuzenagoak edo lasaiagoak izan litezke.\n...en esanetan, "Jaurlaritzara bueltatzean, jeltzaleak lasai geratu dira, Jainkoek justizia egin dutela eta haiena zena ...\n...Arrantza Idazkaritzak ukatu, eta ontzian "dena lasai" dagoela ziurtatu zion.\nDatuen babesa lasai jorratu beharreko gaia dugu.\n...>gai honetan Agurne Barruso alkate ohia ez dagoela lasai. Esan ohi den bezala, excusatio non petita accusatio manife...\n...eak ematen zidan beldur�. Epea igarota, leitzarra lasai dago, lau t'erdian jokatu ahal izango duelako, Aspeko tekni...\n... baina Iranen kamerak plaza erdian ahaztu bazaizkit lasai egongo naiz, bueltarakoan hantxe segituko dutelako.\n'Blancanieves' eta 'Grupo 7', Goya sarietarako hautagai nagusiak\t. Egilea(k) ERREDAKZIOA. , Euskal Irrati Telebista 2013 (1)\nDibulitoonen lasaiago daude. Madrilgo produktore batekin "El corazón del Ro...\n...ira dagoenari estresa areagotu diezaiokete arratsalde lasaian presaren presaz dabiltzan horiek. Baina nor ausartuko da ki...\n'Bota lasai!' kale inkestaren bigarren atala: Zer egingo zenuke Alde Za...\nBota lasai! kale inkestaren bigarren atala da honakoa. Alde Zaharra bi...\n... Beraz, badakizue, zuen iritziak bota lasai!\n...la, aurrerantzean, hilabetean bi aldiz, Bota lasai! kale inkesta izango da ikusgai uztarria.eus-en.\nBota lasai! kale inkestaren hirugarren atala da honakoa. Ikasleek etxe...\n'Bota lasai!' kale inkestaren hirugarren atala: "Zer iritzi duzu etxera...\nBota lasai! kale inkestaren laugarren atala den honetan, Eguberri gara...\n'Bota lasai!' kale inkestaren laugarren atala: 'Zer iritzi duzu Gabonet...\n'Bota lasai!' kale inkestaren lehen atala: Zeren eguna antolatuko zenuke Azpeitian?. Egilea(k) UZTARRIA. , Uztarria Komunikazio Taldea 2016 (5)\n...ruzkinak. Beraz, badakizue, bota iritzia lasai.\n...>iritziak biltzen. Aurrerantzean hilean bi Bota lasai! saio izango dira ikusgai Uztarriaren webgunean, eta hau da...\n'Bota lasai!' kale inkestaren lehen atala: Zeren eguna antolatuko zenuk...\nBota lasai! kale-inkesten atala jarri du martxan Uztarria.eus-ek. Azpe...\n'Bota lasai!' kale inkestaren zazpigarren atala: Txakur-jabeek arduraz ...\nBota lasai! kale inkestaren zazpigarren atala da honakoa. Kexa ugari i...\n'Bota lasai' kale inkestaren zortzigarren atala: Ba al du hutsunerik Az...\nBota lasai! kale inkestaren zortzigarren atala da honakoa. Azpeitia zu...\n...>, kateak moztuko zituztela ohartarazi zuen. Giro lasaian, poliziak halaxe egin zuen, irakasle eta gurasoek San Sebas...\n...sen ibiliko dira. Hurrengo eguerdi partean bueltan lasai. Cava Descregut, Cava eta ardo bulegoa familiarra da. Anima...\n...ekin bat egin du. Hartara, atzodanik, lasaiago arnas egingo dute Batzorde Iraunkorreko beste hiru kideek: ...\n...na familia zein lagunei. Senideen jarrera irmo, lasai eta eredugarriarekiko miresmena adieraztea, giza kalitate h...\nDena lasai zihoan, kazetari norbegiar batek hitza hartu zuen arte. Aip...\nAhots lasai eta gozodun kazetari argentinar batek nire ondoan esertzeko...\n...rik gabe». Lasherasek berretsi du epaiketara lasai joango direla astelehenean ere; guardia zibilek independent...\n...ak hartu... Musikarekin ez zait hori gertatzen: lasai egon naiteke taberna batean, etxera joan, pianoaren aurrean...\n...kar argitaletxearekin. Kankal Kantauriko herri txiki, lasai eta bukolikoan kokatu du bere istorioa. Udaran, turistez jo...


Bioef • Hasia da jada PICCOLO proiektuaren saiakuntza-lana Bilbo-Basurtu ESIko Gastroenterologia eta Anatomia Patologiko Zerbitzuetan\nHasia da jada PICCOLO proiektuaren saiakuntza-lana Bilbo-Basurtu ESIko Gastroenterologia eta Anatomia Patologiko Zerbitzuetan\nPICCOLO proiektuaren saiakuntza-lana hasia da jada Bilbo-Basurtu ESIko Gastroenterologia eta Anatomia Patologiko Zerbitzuetan\nBilbo-Basurtu Erakunde Sanitario Integratua (Osakidetza/BIOEF), errutinako kolonoskopia bideoak biltzen hasi da, irudien azterketa eta prozesaketa lantzeko, proiektu haren helburuak betetze aldera.\nPICCOLO proiektuak hauxe proposatu du: OCT eta MPT teknologia fotonikoan oinarritutako kolonoskopio berria sortzea, zeinaren bitartez, histologia eta diagnosirako beste prozedura batzuen beharrik gabe, polipoen diagnosia hobea egin, ertzak detektatu eta, kolonoskopiaren unean bertan, mukosaren erresekzio segurua egin ahal izango diren.\nOrain arte, proiektuaren bazkideek garapen teknologikoan jardun dute eta azterlanaren diseinuari buruzko alderdiak zehaztu dituzte.\nEuskadiko Ikerketa Klinikorako Batzorde Etikoak (CEIC-E) proiektua ebaluatu eta onetsi ondoren, Bilbo-Basurtu ESIko medikuak EAEko kolon-ondesteetako minbiziaren baheketa-programan parte hartzen duten pazienteen errutinako kolonoskopiaren gaineko bideoak biltzen hasi dira. Gaixo horiek azterlanean parte hartzeko baimena eman dute eta, horretarako, baimen informatua sinatu dute, hain zuzen, ohiko endoskopio batez egindako miaketan grabatutako kolonaren irudidun bideoak emateko.\nBideo horiek izengabeak izango dira, eta proiektuaren bazkideekin –eremu zabaleko argi zuridun irudia aztertzen eta prozesatzen dihardutenak– partekatuko dira. Polipoak beharrezko berariazkotasun eta sentikortasunez bereiziko dituzten irudien biomarkagailuak ateratzeko sortzen ari den datu-base batean sartuko dira bideo horiek.\nEtorkizun hurbilean, Bilbo-Basurtu ESIko Gastroenterologia Zerbitzuko zainketako pazienteak sartuko dira azterlanean, eskuarki baheketa-programako pazienteen artean aurkitzen ez diren lesioak eskuratzeko. Proposamen hori Euskadiko Ikerketa Klinikorako Batzorde Etikoak (CEIC-E) onartu du oraintsu.\nProiektuaren azken helburua, hortaz, in vivo diagnosirako biopsia optikoak egitea ahalbidetuko duen endoskopio berria garatzea da, eta, horrela, ehunaren biopsiak egiteko beharra txikiagotuko da eta, ondorioz, kostuak eta denbora murriztuko dira.


'A Whiter Shade of Pale' erakusketa ireki dute Artegunean | Kultura | Berria\nNoiz sortua: 2019-03-07 16:35:53\n'A Whiter Shade of Pale' erakusketa ireki dute Artegunean\nHerbehereetako hiru argazkilari garaikideren lanak biltzen ditu: Hellen van Meene, Carla van de Puttelaar eta Sanne De Wilde. Herrialdeko arte tradizio barrokoaren oinordeko dira hirurak.\nSanne De Wilden 'Snow White' serieko argazki bat. Artegunea\nRamon Esparza komisarioak batu ditu hiru argazkilariak Donostiako Kutxa Kultur Artegunean, Tabakaleran. Bakoitzak bere ibilbide eta estiloa ditu, baina bada lotzen dituen ezaugarri nabarmen bat, Esparzaren arabera: iparraldeko argia. Herbehereetako arte barrokoko koadroetan nola, argazkilari garaikide hauen lanetan ere leku zentrala jokatzen baitu herrialdeko argi zuriak. Ekainaren 2ra bitarte bisitatu ahalko da erakusketa.\n"Erretratua ulertzeko eta postmodernitatearen urteetako argazkigintza berrikusteko" modu bana aurkeztu dute hiru artistek. Beheko solairua Van de Puttelaarren eta Van Meeneren obrak hartu dute. Lehenengoak "emakume gorputzak" izan ditu bere obraren erdigunean hasieratik, Rubens eta Rembrandt moduko margolari flandiarren argi hotz eta tonu hitsak gogora ekartzen duten estetikarekin. Van Meenen irudiek, aldiz, gaitegi zabalago bat hartzen dute; bere ibilbidearen hasieratan landutako nerabezarotik gaur egun lantzen ari den maskoten irudietara.\nSanne de Wilden argazkiak goiko pisuan jarri dituzte. Hiruretan gazteena da artista, eta obra desberdinena duena. Snow White serieko irudiak jarri ditu ikusgai Artegunean, albinismoa duten pertsonen erretratuekin osatuta dagoena. Gaitzak dakarren ezaugarrietatik abiatuta, begiradarekin "bestea" markatzeko moduez gogoeta bultzatu nahi du De Wildek. "Pertsona zaurgarriak dira, baina zaurgarritasun horren indarra azaleratzen saiatzen naiz".\nArtegunean ohi denez, jarduera osagarriek lagunduko dute erakusketa: larunbatean, Helen van Meenek bere obraren inguruko masterclass bat emango du, 19:30etan; eta maiatzaren 9an, ostegunez, Ramon Esparza komisarioak hitzaldia emango du, Geldiarazitako unea. Pintura barrokotik gaur egungo argazkigintzara izenekoa.\nAEBetan baieztatu dira positibo gehien: 1,6 milioi. Herrialde hartan ia 100.000 lagun hil dira. Munduan, denera, 379.157.\nItzulerako osasun neurriak langileekin negoziatzeko exijitu dute sindikatuek\nHezkuntza Sailaren «aldebakarreko» erabakia salatu dute. Ikastetxeak errefortzurako eta selektibitatea prestatzeko ireki dira, haien arabera


PACE UNIBERTSITATEAN SARTZEKO BALDINTZAK - SAT / ACT PREP LINEAKO GIDAK ETA AHOLKUAK\nPace Unibertsitatean sartzeko baldintzak\nZein dira Pace Unibertsitatearen onarpen baldintzak? Unibertsitateko aplikazio batean sartzen diren pieza asko dauden arren, gauza kritiko batzuetan soilik jarri beharko zenuke arreta:\nkarrerak haur hezkuntzan\nGida honetan Pace Unibertsitatean sartzeko eta aplikazio sendoa eraikitzeko behar duzuna azalduko dugu.\nIkastetxearen kokapena: New York, NY\nOnarpen tasa:% 75,9\nPace Unibertsitatean onarpen tasa% 75,9 da. . 100 eskatzaile bakoitzeko 76 onartzen dira.\nHorrek eskola dela esan nahi du arinki selektiboa . Ikastetxeak GPA eta SAT / ACT puntuazioetarako espero dituzten baldintzak izango ditu. Haien baldintzak betetzen badituzu, ia ziur zaude sarrera eskaintza lortuko duzula. Baina Pace Unibertsitatearen eskakizunak betetzen ez badituzu, baztertuko duten zorigaiztoko pertsona bat izango zara.\nPace Unibertsitateko GPA Baldintzak\nBatez besteko GPA: 3.4\nThe batez besteko GPA Pace Unibertsitatean dago 3.4 .\n3,4ko GPA batekin, Pace Unibertsitateak batez bestekoaren inguruan egotea eskatzen du zure batxilergoko klasean. A eta B-ren nahasketa beharko duzu eta C gutxi batzuk. GPA txikiagoa baduzu, AP edo IB klaseak bezalako ikastaro gogorragoekin konpentsatu dezakezu. Horrek zure GPA haztatua areagotzen lagunduko dizu eta unibertsitateko eskolak hartzeko gaitasuna erakutsiko dizu.\nUne honetan junior edo senior bat bazara, zure GPA zaila da garaiz aldatzea unibertsitateko aplikazioetarako. Zure GPA ikastetxeko batez besteko 3,4 edo txikiagoa bada, konpentsatzeko SAT edo ACT puntuazio altuagoa beharko duzu . Horrek zu baino GPA altuagoak dituzten beste eskatzaileen aurka modu eraginkorrean lehiatzen lagunduko dizu.\nPace Unibertsitateak adierazi du SAT edo ACT eskatzaile batzuk behar direla. Honek gauza batzuk esan ditzake:\nSAT edo ACT aukerakoa da, baina ikastetxeak gomendatzen du zure eskaera aukerak hobetzeko.\nBaliteke zure GPA edo klaseen sailkapenaren bidez onar dezazula bakarrik.\nIkastetxeko sail espezifikoek soilik eskatzen dute SAT edo ACT.\nIkastetxe honetan eta beste batzuetan aurkezten bazara, seguruena SAT edo ACT hartzea da. Horrek ahalik eta ikastetxe onenean sartzeko aukera maximizatuko du, batez ere beste ikasle gehienek puntuazioak bidaliko dituztelako.\nPace Unibertsitateko SAT Baldintzak\nThe batez besteko SAT puntuazioa konposatua Pace Unibertsitatean 1140 1600 SAT eskalan.\nPuntuazio honek Pace Unibertsitatea bihurtzen du Lehiakorra SAT proben puntuazioetarako.\nrutgers-ek unibertsitateko onarpen tasa onartzen du\nPace Unibertsitateko SAT puntuazioaren analisia (1600 SAT berria)\nSAT percentile berria 25 puntuazioa 1060 da, eta 75. percentila SAT puntuazio berria 1220 da. Beste era batera esanda, a SAT Berrian 1060k batez bestekoaren azpitik kokatzen zaitu, 1220ak batez bestekoaren gainetik eramango zaitu .\nIrakurketa + Idazketa 580 540 620\nKonposatua 1140 1060 1220\nPace Unibertsitateko ACT Baldintzak\nSATerako bezala, ziurrenik Pace Unibertsitateak ez du ACT ebakitze gogorrik izango, baina puntuazio baxua lortuz gero, zure eskaera zakarrontzira botako da.\nThe batez besteko ACT puntuazioa Pace Unibertsitatean 25 da. Puntuazio honek Pace Unibertsitatea lortzen du Ertaina lehiakorra ACT puntuazioetarako.\n25. percentila ACT puntuazioa 22 da, eta 75. percentila ACT puntuazioa 27 da.\nNahiz eta Pace Unibertsitateak gutxieneko ACT baldintzarik ez duela esan, 22 edo gutxiagorekin eskatzen baduzu, zailagoa izango da sartzea, zure aplikazioan beste zerbait ikusgarria izan ezean.\nHorrek esan nahi du uste baino aukera gehiago duzula ACT puntuazioa hobetzeko. Ikastetxearen 22 eta gehiagoko ACT eskakizuna bilatzen saiatzeko, ACT ahalik eta gehienetan hartzen saiatu beharko zenuke. Pozik zauden azken puntuazioa lortzen duzunean, puntuazio hori bakarrik bidal dezakezu zure ikastetxe guztietara.\nEzin izan dugu ikastetxearen ACT politika zehatza aurkitu, eta horrek ziurrenik superscore hori ez dela esan nahi du. Nolanahi ere, Pace Unibertsitatera bidaltzeko ACT puntuaziorik onena aukeratu dezakezu; beraz, 22 puntuko ACT puntuazio gomendagarria lortu arte prestatu beharko zenuke.\nPace Unibertsitatea SAT saiakera / ACT idazketa atala hautazkoa dela uste du eta baliteke ez sartzea onarpenen kontuan. Ez duzu ikastetxe honetarako Idazketaz gehiegi kezkatu behar, baina eska dezakezun beste ikastetxe batzuek behar dute.\nEz dugu informaziorik aurkitu Pace Unibertsitateak SAT irakasgaien probak eskatzen dituenik, eta abar seguruenik ez . Eskaera egin baino gutxienez 6 hilabete lehenago, berriro egiaztatu beharko zenuke ziurtatzeko, beraz, proba egiteko denbora nahikoa duzu.\nEskola hau baita arinki selektiboa, sekulako jaurtiketa egiten duzu sartzerakoan, batez bestekoaren azpitik oso behera egiten ez baduzu . Helburua 1060 SAT edo 22 ACT edo handiagoa lortzeko, eta ia ziur onarpen eskaintza bat lortuko duzu. Beheko gainerako aplikazioen baldintzak betetzen dituzun bitartean, salbuetsita egongo zara.\nZer aukera dituzu Pace Unibertsitatean sartzeko? Puntuazio hauekin onartzeko aukerak:\nAmerikako batez besteko puntuazioa\nIkastetxe guztiek aplikazio bat behar dute oinarrizko baldintzekin - batxilergoko espedientea eta GPA, eskaera orria eta beste oinarrizko informazioa. Ikastetxe askok, goian azaldu bezala, SAT eta ACT puntuazioak ere eskatzen dituzte, baita gomendio gutunak, aplikazioen idazlanak eta elkarrizketak ere. Pace Unibertsitatearen eskakizun zehatzak estaliko ditugu hemen.\nSAT edo ACT Beharrezkoa batzuentzat\nBulegoan jasotako puntuazioak Otsailak 28\nBai Otsailak 15 Rolling\nBai Azaroak 1 Urtarrilak 1\nHelbidea:One Pace Plaza\nMugikorra: (212) 346-1323\nFaxa: (212) 346-1040\nPace Unibertsitatea interesatzen bazaizu, ziurrenik ikastetxe horiek ere interesatuko zaizkizu. 3 kategoriatan banatu ditugu, sartzeko zailtasunen arabera, Pace Unibertsitatearekiko.\nIkastetxe hauek Pace Unibertsitateak baino batez besteko SAT puntuazio altuagoak dituzte. SAT puntuazioa hobetzen baduzu, lehiakorra izango zara eskola hauetarako.\nPace Unibertsitatean lehiakorra bazara, ikastetxe hauek antzeko sarrera aukera eskainiko dizute.\nGaur egun Pace Unibertsitatean lehiakorra bazara, ez duzu arazorik izango eskola horietan sartzeko. Une honetan Pace Unibertsitatea zure eskura ez badago, baliteke lehia izatea ikastetxe hauetarako.\nnoiz behar diren unibertsitateko eskaera gehienak\nnola egiten duzu kolore morea\nnola kalkulatu aktaren puntuazioa\nnola lortu sat puntuazio ona\nzer dira onak puntuazio onak


Zainduz programak Galdakaoko Udaleko Gizarte Ekintza arloak bultzaturik, jarduera berriak antolatu ditu ondorengo hilabeetarako. Ekintzen helburua da menpekotasuna duten pertsonen familia zaintzaileei laguntzea.\nHonakoak dira urteko bigarren hiruhilekorako antolatu diren ekintzak:\nTalde laguntza (1): Naroa Azurmendi psikologoaren eskutik egingo da, maiatzaren 4an, 11n, 18an eta 25ean eta ekainaren 1ean, 8an eta 15ean 11:00etatik 12:30era. Torrezabal Kultur Etxeko 2. gelan izango da.\nTalde laguntza (2): Kasu honetan ere Naroa Azurmendi psikologoak eskainiko du saioa, GAUR apirilaren 28an, maiatzaren 12an eta 26an eta ekainaren 9an 11:00etatik 12:30era Eperlandan, Aperribain.\n“Aurretiazko borondateak” Mari Mar Aranarekin, maiatzaren 12an 16:30ean hasita 18:00ak arte, Izarra adineko pertsonen elkartearen egoitzan.\n“Emozioak eta norbere burua zaintzea” Ana Badiolarekin, maiatzaren 19an 16:30ean hasita 18:00ak arte, Izarra adineko pertsonen elkartean.\n“Generoa eta zaintzak” Esther Alonsorekin, maiatzaren 26an 16:30etik 18:00ak arte, Izarra adineko pertsonen elkartearen egoitzan.\nIbilaldi osasuntsuak herrian zehar: Maiatzaren 5ean eta 19an eta ekainaren 2an eta 16an egingo dira Naroa Azurmendiren gidaritzapean, 11:00etatik 12:30era.\nJarduera guztiak menpekotasuna duten senitartekoen zaintzaileei zuzenduta daude, doakoak dira, eta izen ematea telefonoz egin daiteke 94 401 05 45 zenbakian.


IRA ET DECESSUS 15 urte zakar Ira et Decessus\nHasieratik, 1989. urtetik, Ira Et Decessus talde mitikoa izan da eta da hardcore eta punk munduan. Eta ez bakarrik Euskal Herrian, baita Espainian eta Europako beste hainbat tokitan ere. Hori baieztatzen dute eskaini dituzten kontzertu kontaezinek, kontinente zaharrean eginiko itzuliek, euren musika indartsuak, grabaketek eta disko-bildumetarako eginiko hamaika ekarpenek. Hamabosgarren urteurrena ospatzeko hainbat grabazio kaleratu dituzte, formatu ezberdinetan. Egungo hardcoreari buruz ere aritu gara beraiekin.Hasi zinetenetik, zer-nolako aldaketak sumatu dituzue hardcore munduan?\nGaldera gogor samarra egin diguzu hasteko. Garai hartan hardcoreak gizarte aldaketarekin zerikusia zuen, kontzertuak autogestionatutako lokaletan ziren� Gaur egun bada bide hori jarraitzen duenik, baina beste askok pop talde batekiko �adibide bat jartzearren� duten bereizitasun bakarra musika estiloa da. Hori da aldaketa nagusia.\nNola lor liteke taldekideak aldatuta musika ildo berean jarraitzea?\nEz dakit ba. Nik uste dut taldekideak aldatzeak baduela eragina estiloan; batzuetan rockzaleagoa da, bestetan grind-agoa, bilakaera begiratzen baduzu� Nahiko jarraian izan ditugu aldaketak, baina ez dira estiloan gehiegi nabari, beti zortea izan dugulako eta taldea osatzeko ideia zabaleko jendea topatu dugulako.\nCrust core eszenak originaltasuna galdu duela uste al duzue?\nNormala da crust-a bere horretan mantentzea, ez baita aldaketa handiak onartzen dituen musika. Baina, oro har, musika zakarra osasuntsu dagoela uste dut. Izaera eta maila handiko taldeak daude inguru honetan.\nNolakoa izan da Europan barrena eginiko azken bira? Non jo duzue? Nolakoak izan dira kontzertuak? Zein beste talderekin aritu zarete?\nAspaldi ez gara Europan ibili, izan ere, aurten Holandan barrena egin asmo genuen itzulia bertan behera geratu da. Alemanian izan ginen eta bost kontzertu egin genituen: tabernetan, gune okupatuetan�Ez ginen talde ezagunekin aritu: Hepatitis B, Morte eta bakarkako kantari berezi batekin. Esperientzia polita izan zen, beti gustagarria da bidaiatzea, jendea ezagutzea eta beste lekuetan zer nolako gauzak egiten dituzten ikustea.\nZuen grabazio gutxi editatu dira. Zergatik?\nAgian, ez dugulako gehiago grabatzeko aukerarik izan. Hasieran lau langabetu ginen, eta gainera pobreak, eta ondorioz ezin ginen grabaketa estudio batetara joan. Bestetik, ondoren ez diogu halako garrantzia eman materiala editatzeari. Pertsonalki zoriontsuagoa naiz zuzenean jotzen, beste disko bat grabatzen baino.\nHala ere, disko bilduma askotan agertzen dira zuen abestiak.\nGarai batean disko bilduma mordoan atera ginen eta azken bi urteetan ere hala gertatzen ari zaigu. Lehenengo esperientzia SOS Europa post-92 izan zen. Garai berean War: the nigthmare continues ere atera zen, eta hor mundu osoko crust eta HC talde asko zeuden. Gogoan ditut baita ere preso anarkistentzat dirua biltzeko eginikoa eta abar. Ongi dago disko bildumetan parte hartzea, batez ere diru etekinak bidezko kausa baten aldekoak badira.\nLaster La Idearentzat CD oso bat grabatuko duzue. Non izango da grabaketa?\nEz da soilik CDa, LPa ere izango da. Gure burua biniloan ikustea oso garrantzitsua da guretzat. Mallorcan grabatzeko asmoa dugu, Mottek-eko gitarra jotzailea izandakoarekin. Ziurrenik, gure hogeita hamar kantu izango dira, eta baita Escombro, Barrakos, Circle Jerks eta Extreme Noise Terror-en bertsioak ere.\nBaina ez da editatuko duzuen gauza bakarra, ezta?\nEz. Militantes de la vida-z gain, 10 hazbeteko bat grabatuko dugu Looking For An Answer-ekin batera. Talde hau ezagutzen ez dutenentzat, esan beharra dago iberiar penintsulan inoiz izan den grind talde onenetako bat izan dela. Lana Yon Rogg Sindicatek editatuko du, eta hau ere pertsona ikaragarri batena da: Laudioko Alain. Gainera, CD bat prestatzen ari gara garai bateko material guztia biltzeko; guztira 50 abesti 74 minutotan. No queremos la paz de l@s fuertes�queremos la victoria de las personas despose�das. Badago hortik ere partekatutako ep bat kaleratzeko asmoa, baina oraindik nahiko airean dago, beraz, nahiago dut gehiago ez zehaztea.\nOrain arte grabatutakoa kontuan izanda, ez al da gehiegitxo?\nBai, agian arrazoia duzu, baina gauzak egiterako orduan ez gara inoiz talde tipikoa izan, eta ez duzu nahiko 15 urte eta gero aldatzea, ezta? Kar, kar� Ez, ez dut uste hainbesterako denik. Bi binilo eta ondoren bilduma CDa kaleratu da, beraz, ez dut uste nahasketarik izango denik.\nNon lor dezakegu zuen taldearen materiala, orain arte kaleratutakoa eta laster kaleratuko duzuena?\nUf! Pentsatzen dut izena merezia duen edozein disko salmenta puntutan, banatzaile alternatiboetan eta baita agian taberna edo dendaren batean. Baina, etzazula honen alde apustu egin, gu ghettoan zoriontsuak gara, oso gozoa izan da beti! Beharbada errazena zuzenean gurekin harremanetan jartzea da.\nEz genuen elkarrizketa hau amaitu nahi zuri gutaz gogoratzeagatik eskerrak eman gabe eta urte hauetan guztietan bizitza atseginagoa egin digun jende hori guztia agurtu gabe.\nTapoi fest! Bergarako gaztetxeanBerriakERANTZUN baten bila?ElkarrizketakMinor Threat epKritikakLEIHOTIKAN Inoiz baino �taldeago�ElkarrizketakSUPERCOOLS superhardcore!!!ElkarrizketakSUPERCOOLS Eskola zahar berriaArtikuluakFRAGMENT MUSIC hardcore-punka bihotzetikArtikuluakSTRAIGHT EDGE TXOSTENA (1. ZATIA) Topera droga barikArtikuluakSTRAIGHT EDGE TXOSTENA (2. ZATIA) Topera droga barikArtikuluakHARDCOREA nihilismoaren putzutik ihes egin zuen punkaElkarrizketakFOLKCORE hardcore not dead!ElkarrizketakTOTAL HARROKERIYA EUROPE TOUR 09, ZARAUZKO HARDCOREA BERRIZ EUROPANBerriakHARDCORE BURRUNBA ZARAUTZEN: ANTI SAN PELAYO TXIKI FEST!!!!!BerriakHARDCORE PLUS MAGAZINEKritikakIzu GiroaKritikakMDC+ SUPERCOOLS Andoaingo gaztetxea (2004/10/8)KritikakDRI Moganbo aretoa (2004/04/14)KritikakDISCHORD bai independentziariArtikuluakBitternessKritikakGimnasia revolucionariaKritikakThe ZooKritikakTodos vamos a morirKritikakThis is where the fight beginsKritikakBuild a NationKritikakOh Martha!KritikakIlunago, ederragoKritikakKarkabaKritikakRage of DisciplineKritikakSecretos, mentiras, enajenaci�n KritikakParis by nightKritikakThe Empire strikes firstKritikakBurmuinak astinduKritikakPortraits 7.5KritikakOne Cross EachKritikakTrozos.de.la.nada.Kritikak1996tik bidetxurrianKritikakLeihotikanDirektorioa/taldeakLEIHOTIKAN zuretzako babyArtikuluakLeihotikan taldea "Harold" izeneko estudio lanarekin itzuli daBerriakBerriakZinc, Estricalla, Humilitate eta Mostros: elkarrekin, baina ez nahasirikBerriakRATOS DE PORAO gero eta zikinago, gero eta oldarkorragoElkarrizketakHaroldKritikakBerreraikitzenKritikakTony Sly, 1970-2002BerriakFLY SHIT �kultura denon eskura egon behar da�Elkarrizketak�Eskolak alde batera utzita, hardcore talde asko batzen gaituena jarrera da�ElkarrizketakSARKOR TALDEAREN BIDEO BERRIABerriakINSERTA denbora existitzen ez deneanElkarrizketak Bidali zure iruzkina


Ezkerraldea Antifaxista: Maiatzak 1. Klase borrokaz kapitalismoa suntsitu!!\n2016(e)ko apirilaren 19(a), asteartea\nMaiatzak 1. Klase borrokaz kapitalismoa suntsitu!!\nKLASE BORROKAZ KAPITALISMOA SUNTSITU\nApirilaren eta maiatzaren zehar klase borroka ardatz izango duen kanpaina abiaraziko du Ezkerraldea Antifaxistak. Maiatzaren Batak duen esanahi historikoa eta gaurkotasunez beteriko edukin osoa aldarrikatzeko baliatu nahi ditugu data hauek, guretzat, eta aldarrikatzen dugun borrokarentzat ezinbestekoa den ildoa argitzen jarraitzeko, mobilizazioaren, propagandaren eta agitazioaren bidez Ezkerraldeko langileria borrokalariari gure eskeintza zabaltzeko eta formakuntzari klase borrokaren ikuskeratik eskeinitako dinamikak aurkezteko. Bere lehen pausuak ematen doan antolakunde “gaztea” izan arren, orain artean eta hemendik aurrera egin eta egingo dugun bezalaxe.\nFaxismoaren agerpena, forma eta gure errealitate historikoan duen egikaritze partikularraren inguruko hausnarketa burutu genuen gure antolakundearen aurkezpen publikoa egin aurretik. Oinarri ideologiko orokor batzuk eztabaidatu eta partekatu genituen, sortu asmo genuen etxea lurzorutik eraikitzen hasteko. Oinarri horien arteko bat, gure jarduera erabat ezaugarritu eta baldintzatu egiten duena antolakundearen izaera antikapitalistarena da. Klase sozialetan banatutako, menperatu eta menperatzaileen esistentziarekin ezaugarritzen den sistema politiko-ekonomiko eta sozial guztia da faxismoaren agerpena eta forma eragiten eta determinatzen duena. Kapitalismoaren garapenarekin eta batez ere, gaur egungo bere garai monopolista eta inperialistan burgesia menperatzaileak langileria menperatuaren esplotazioa eta zapalkuntza betikotzeko erabiltzen duen euskarrietako bat delako faxismoa. Horixe da gure erronka, faxismoaren aurkako borroka kapitalismoaren aurkakoarekin testuinguratzea, lotzea, eta beraren bidez antolatzea. Hortaz, “Klase Borrokaz Kapitalismoa Suntsitu” izango da kanpaina honetarako aukeratu dugun leloa.\nMaiatzaren Bata 1890ean ospatu zen lehen aldiz Euskal Herrian, Ezkerraldea zeharkatu zuten greba eta mobilizazioak burutu zituztelarik mehategietako beharginek. Euren gainbalioa modu gupidagabean xurgatzen zuten eta euren kontura oso azkar kapital eta botere meta paregabea kontzentratu zuten oligarkek inposatutako esklabutzari amaiera jartzeko asmotan eta lan eta bizitzeko gutxieneko eskubide batzuk gure historian lehen aldiz mahaigaineratu zuten modu antolatu eta masiboan. Ordutik asko izan dira azken mende eta erdian buruturiko manifestaldiak eta klase borrokaren baitan emandako mota guztietako borroka-adierazpenak. Meatzarien izerdi gorritik Sestaoko INEMaren kontrako ekintzan duela 25 urte Rosa, Jesus eta Marisolek isuritako odol gorrira klase bera da burgesiak bere pribilegioak defendatzeko eta betikotzeko helburuarekin sortutako egitura eta aparatuak borroka antolatuaren bidez kolpatzen mantendu dena: Langileria konsziente eta borrokalaria.\nKlase borrokaren zorroztea eta kamustea kapitalismoak nozitutako krisi ekonomikoen gogortzeak eta bere baitan dauden eragile guztien posizioek determinatzen dituzten fenomenoak dira eta hauek biek, hurrenez hurren, baldintza objektiboen eta baldintza subjektiboen eremuak osatzen dituzte. Egiari zor, gaur eta hemen baldintza objektiboek zapalduen iraultza bat gauzatzeko adina osagai daudela agintzen dute. Inor ez litzateke harritu behar iraultza sozialaren aldeko deia eta antolaketarekin alegia. Esplotazio mailak eta historian zehar langileriak buruturiko borroka gogorrekin lortutako eskubideen galerak ez dute mugarik eta monopolistek munduko desjabetuak eta herri langile guztiak baldintza tamalgarrietan superbizitzera kondenatzen dituzte egunez egun, krudelkeria eta izu inperialista hedatu dutelarik. Hori guztia bezain egia da baldintza subjektiboak nahasmena eragin eta estatu faxista honen agintari nagusi den oligarkia bere botere politiko, ekonomiko eta errepresiboari aurre egin diezaiokeen antolatutako aurkari konsziente nabarmenik gabe dirauela baieztatzea. Mugimendu antifaxista ere, iraultza sozialerako baldintza subjektiboen multzoa osatzen duen beste aldagai baten gisa, bere mugak ditu eta estatu mailan duen presentzia eta antolaketa zeozer indartu dituela ematen badu ere, egoerak esijitzen duenetik urrun gaude oraindik. Borroka ekonomiko-sindikalak piztu egiten diren arren, ez dute oraindik izaera politiko nabarmenik lortzen, esan nahi baita, langileria eta burgesiaren arteko norgehiagokoarenen gordintasuna masiboki azaleratzeko balio handirik izan ez dutela, “bake eta hitzarmen soziala”ren zaindari diren saldutako eta burokratizatutako sindikatu hori eta erreformistek ardura berezia dutelarik honetan guztian. Beste horrenbeste parlamentarismo faltsuaren mozorroaren estalpean dirauen estatu espainolaren eta berau gidatzen duen oligarkiaren izaera faxista alboratu eta herri langilea hauteskundeekin liluratzeko saiakeretaz eta aparatu instituzional ustelaren periferia jakin batzuen kudeaketaz eta euren lan ildoak Klase Borrokaren esistentzia manipulatu eta euren interes alderdikoietara egokitzeaz bizi diren politikari profesional estatalista edo abertzaleei dagokionez.\nOraingo honetan ez gara iraganaz gehiegi arituko. Gure ustetan erabateko gaurkotasuna duten mezuak zabaldu nahi ditugu kanpaina honen bidez, Maiatzaren Batak guretzat duen esanahiaz baliatuz:\n-Klase Borroka eta berau gainditzeko kapitalismoaren suntsiketaren beharra konplexurik gabe, ozen eta irmo aldarrikatu nahi dugu. Biolentziaz eta hertsapenaz ezarri zutena, biolentziaz eta hertsapenaz mantentzen dute oraindik ere beraz, “klase arteko adiskidetzeaz”, “hitzarmen sozialetaz”, “bizipozaz”, “Hiritargoa”z, “kastetaz”, “estatu dezenteetaz”, oligarkia faxisten neurrira sortutako eta bere kontrolpeko parlamentarismoaren “aukeretaz”…. mintzo diren aukerazaleak eta erreformistak salatu nahi ditugu, azken batean, praktikan, kapitalismoaren eta bere instituzio burgesen kudeaketa baino ez delako euren helburua, status pertsonala (eta askotan pertsonalista) mantentzeko sustraietara jo gabeko jarrera.\n-Tamalez, langileok ez gaude oraindik Klase Borrokaren gordintasunari behar bezala heltzeko antolatuta. Konstatazio honek arrazoi eta arduradun zehatzak ditu eta gure ustetan langileriaren desmoralizazioa eta esplotatzaileen ideologia baino bultzatzen ez duten aitzaki gehiegi entzuten ari da gure herri eta auzoetan: “jendeak ez du kontzientziarik”, “elkartasunik ez dago”, “langileriaren alde zeozer egitea dioten guztiak berdinak dira”,… Aterabide kolektiboa ez balego bezala, estatu burgesak ezarri eta baimenduaren baitan atera gabe nahi gaituzte, euren esplotazio eta errepresioaren menpeko langileak behar dituztelako, antzeztutako irrifar batekin eguneroko umiliazioak agoantatzen jarrai dezagun. Burgesiak Langileriaren aurka darabilen terrorismoari aurre egiteko klaseko antolakunde borrokalariak dira behar ditugunak, kalean edota lantokietan borroka molde guztiak osagarrituz eta gure klasearen aurrean sinesgarritasuna irabazi eta autoestimua goratu egingo dutenak. Zeozer nahi duenak zeozer sakrifikatu beharrean dago. Zer esanik ez kapitalismoa suntsitzeaz ari bagara. Kapitalismoak dakarren katai ta zapalketa izan dadila guretzat indar askatzailea zioen euskal iraultzaile batek idatzitako abestiak. Sasi adituaren plantak eginez bere talaiatik antolakuntza eta borroka iraultzailerako baldintzarik ez dagoela errepikatzen dutenek ez dute gure onarpenik jasoko. Baldintzak antolakuntza eta borroka iraultzailearen bidetik soilik sortuko direlako.\nEstatuaren makineria errepresiboak ezarrita duen izuak klase bezala gure egunerokotasunean partekatzen dugun frustrazioan eta ordainduta ez ditugun oinarrizko jabetza materialekin konformismoan eta norbere irudiaren zein kontsumismo zentzugabearen forma ezberdinetan (komertzial guneetatik edozein drogomenpekotasunera) adierazitako zoriontasun faltsu eta birtual bat antzeztera eramaten gaitu, borroka egiteak zer suposatzen duenaz jabe garelako denok. Isunak eta espetxea, lanetik edo etxetik kaleratzea,… dira klase borroka geldiarazteko burgesiak dituen bitartekoetako batzuk. Beldur hori gainditzen ez dugun artean, kapitalaren kontra edozein erara borroka egitegatik errepresioa pairatzen dutenak babesteko elkartasun eraginkorra antolatzen ez dugun bitartean, klase bezala antolaketa borrokalariari ekiten ez diogun bitartean eta langileriaren lerroen baitan eragin nabarmena duten burgesiaren morroi eta suhiltzaile guztiak baztertzen ez ditugun bitartean gure buruari amaierarik ote duen galdezka jarraituko dugu erorketa libre honetan, lurreratzea ahalik eta beranduenen iristeko desio egoistarekin emango dugularik bizitza osoa edota antolaketa praktikorik gabeko eta edukin errealez gabetutako lelo perfektuenak hedatzen.\n-Antifaxistok urteurren berezi baten inguruan ospatuko dugu aurtengo Maiatzaren Bata: 1936-2016, Herri Fronteak hauteskundeak irabazi eta altxamendu faxista martxan jarri eta 80 urtera estatu espainolean guda zibil-antifaxista galdu genuenetik ezarritako faxismoarekin apurketa demokratikoa burura eraman gabe darraiela gogoratu beharrean gaude. Zentzu horretan 1978an ezarritako erreximenak eta bere konstituzioa aurreneko frankismoaren oinordeko zuzentzat hartzen ditugu oraindik, gaur egungo aukerazaleak, sozialdemokratak eta erreformistak kinka larrian dagoen eta kroniko bihurtutako krisi politiko, ekonomiko eta instituzionalen kudeaketaz arduratzen den estatu hori legezkotzeko darabilten hitzontzikeri, faltsukeri eta saldukeriaren gainetik. Herri Fronteak eta bere garaipenarekin indartutako langile eta herri masek eta erreforma garaian lantegi eta kaleetan gure herriak borrokatutako aldarrikapenetan oinarritutako apurketa demokratikorik gabeko aterabide oro errefusatzen darraigu antifaxista borrokalariok. Lan duina, Etxebizitza eskubidea, Autodeterminazio eskubidea, Amnistia, torturatzaileen, ustelen, narkotrafikari eta proxeneten eta bestelako talde faxisten zigorgabetasunarekin behingoz amaitzeko Herri Justizia, emakumezko langilearen erabateko berdintasun erreala, erakunde inperialistetatik ateratzea (EB, NATO,…),…. dira orokorrean, besteren artean, burutu gabeko apurketa demokratiko hori, 1936tik lurpean dauden edota ahaztu ezin ditugun borrokalari antifaxista guztiei zor diegun Garaipena ezaugarritu behar duten helburuak. Atzo eta gaur, Borroka bide. Azken 80 urte hauetako ibilbideak ezaugarritzen du guk aldarrikatzen dugun Antifaxismoaren izaera eta jarrera, estatu osoko gainontzeko mugimendu antifaxista borrokalari guztia ezaugarritzen duen bezalaxe, nazionalki zapaldutako herrietakook izan ditzakegun berezitasunen gainetik.\n-Maiatzaren Batak duen izaera internazionalista ukaezina aintzat hartuz, gure miresmena eta elkartasun osoa adierazi nahi diegu inperialismoaren basakeria eta oldarraldia pairatzen duten Munduko Herri Langile borrokalari guztiei, eta bereziki inperialismoak ezarri dieten gerrei bitarteko guztiekin aurre egiten diotenei. Aipamen berezia egin nahi diegu Siriako subirautza defendatzeko eta mundu arabiarrean AEB eta EBren inperialismoaren gotorleku diren Saudi Arabia, Turkia, Israel eta erreakzio wahabita faxistaren adierazpen ezberdinen oldarraldiak geldiarazteko bere aberria defendatzen etxetik mugitu gabe geratu diren guzti-guztiei. Ukraina ekialdeko Donbassen borrokan dirauten milizia antifaxista eta antioligarkikoak modu berezian aipatu nahi ditugu ere. Orokorrean, kontinente guztietan hedatuta dagoen Klase Borrokan eragiten duten herri langilearen adierazpen iraultzaile guztiak, Indiako Herri-Guda, Venezuelako Milizia Bolibartarrak, AEBtan antolatutako autodefentsarako Pantera Beltza berriak,… Herrien artean Bakea, Klaseen artean Guda. No Justice, No Peace.\n-Ezin dugu beste alde batera begiratu sarraski inperialisten eta behartutako pobrezia egoera neokoloniaren ondorioz euren aberritik ihes egin eta Europako gotorlekuaren zehar noraezean dabilen masa migrariaren errealitate tamalgarriaren aurrean. Egunez egun oligarkia eta estatu inperialisten komunikabideek, hau da, herrialde horien azpiratzeaz miseriaz, esklabutzaz eta sarraskiaz bizi baino aberasten direnen hedabideek pasatzen dituzten irudiek nolabaiteko “bihotzberatasuna” piztu egin dute Europa zaharreko herri sektore anitzetan. Refugees Welcome -Errefuxiatuak Ongi Etorri- edo Rights for all the People -Pertsona Guztientzako Eskubideak- bezalako mezuak plazaratu egin ohi dira azkenaldian. Turkiako estatu faxistaren eta EBaren arteko ituna dela eta asaldatu egin dira sektore hauetako gehienak. Karitatea ala elkartasuna? Errealitate hau eragin dutenen komunikabideek bideratu eta kontrolatutako euren kontzientziarekin lasai bizi ez direnen “sukar mendebaldarra” ala inperialismoaren ondorioen gordintasunak eragindako herri antolaketa konszientea? Gure ustetan, inperialismoaren egituren parte diren eta euren erasoen aurrean ixildu egiten diren erreformista eta sozialdemokrata asko eta asko ari dira modu ezin aukerazaleagoan errealitate krudel hau bere interes eta protagonismorako baliatzen. Afghanistan, Irak, Libia edo Siria bezalako herrialdeen aurkako eraso eta sarraski inperialistak “demokrazia” eta “giza eskubideen” izenean burutu dituztenekin batera osatzen dute kapitalismoaren zirkoa, batzuek makila darabilten bitartean hauek azenarioa eskeintzen digutelarik “gizatasunaren” izenean. “Beste mundu bat” posible dela diote, beste kapitalismo bat nahi dutela esan nahi duten bitartean. Egoera dramatiko, guztiz arbuiagarri eta tamalgarri hau bezalako ondorio lazgarririk gabeko kapitalismoa nahi omen dute. Guk, ondorio hauek eragiten dituen sistemaren kontra ez jotzeko duten jarrera koldar eta hipokrita salatu nahi dugu, ameskeri eta lilurakerietan oinarritutako aterabide utopikoen ordezkari hauek gezurrak baino ez dituztelako saltzen euren alderdi instituzionalizatu, banketxeen mailegu eta inperialismoaren funtsek sostengatutako erakunde karitatibo, GKE eta bestelakoen bitartez.\nBeste alde batetik, aipamen berezia egin nahi dugu Europako gure kide antifaxista greziar, ingeles, frantses, alemandar, hungariar etab.,… guztien inguruan: errefuxiatuen eremuetan, migrarien akanpalekuetan, estatuen mugetan edo hiri handietan talde nazi-faxista eta poliziaren erasoetatik desjabetutako masa hau defendatzeko unean erakusten ari den ausardia eta erabakimenagatik zoriondu nahi ditugu. Euren ekimena ez da sarraskigileen hedabideetan agertuko baina euren ekimena da oraingo honetan errefuxiatuen eta migrarien auzia dagokion Klase Borrokan kokatzen lehena ondorio lazgarriak eragiten duen borroka eredugarri baten bidez. Errealitate honek guztiak modu bortitzean ari da azaleratzen onartutako eremu batzuetatik orain artean atera ez den Nazi-faxismoa eta bere ideia ustelak Europa osoan hedatuta eta antolatuta daudela eta, tamalez, ez dugu uste intentzio onenekin edo gupida karitatiboenarekin sarraski inperialisten ondorio latz eta gordin hauei guztiei amaiera edo muga jarri ahal izango diogunik. Nazi-faxismoa ez da inoiz desagertu (nola desagertu kapitalismoa dirauen artean?) baina Europako bihotzean berriro esnatu egin da, geratzeko dator eta har ditzakeen diskurtso, estetika eta forma zehatzetatik harago, aurrez-aurreko ekidiezin bezain gogorrak datozela aurreikusi eta iragarri dezakegu modu ezin argiagoan. Honen guztiaren inguruan sakonki hausnartzeko eta behar den modura antolatzeko deia zabaltzeko baliatu nahi dugu ere Maiatzaren Bata aitzaki hartuta egiten ari garen kanpaina hau.\nGure ustetan, kapitalismoak berak migrari eta errefuxiatu hauetako milaka Europa osoko langileriaren parte bihurtu ditu. Hortaz, langileriaren parte diren heinean, klaseko elkartasunaz harago, batzen gaituen klase borroka berean parte hartzeko bitartekoak eskeini behar dizkiegula uste dugu, estatu terroristek onartu, legalki baimendu eta kudeatutako asistentzialismo oro gainditu eta baztertzeko. Langileriaren adar honen aurkako arrazakeria eta xenofobia adierazpenak borrokatzeko deia luzatzen dugu, “hemengoentzako laguntzak”, “lehenik etxekoak”, “lanpostuak lapurtzera datoz” bezalako lelo populisten atzean faxismoaren oinarri ideologikoa izkutatzen delako. Berton jaioa ala migraria, langileria bera da.\n-Azkenik kanpainaren baitan bi deialdi burutuko ditugula jakinarazten dugu. Ezkerraldeko Herri Langile osoari bertan parte hartzeko deia luzatu nahi diogu.\nMANIFESTAZIOA: Apirilaren 30ean, larunbata, 20:30etan Barakaldoko Bide Onera Plazatik.\nHITZALDIA-FORMAKUNTZA: Euskal Herriko Langile Mugimenduaren bilakaera historikoa. Santi Ramirezen eskutik. Maiatzaren 7an, larunbata, 18etan Portugaleteko Merkatuan.\nGORA MUNDUKO LANGILERIA BORROKALARIA!\nKLASE BORROKAZ KAPITALISMOA SUNTSITU!\nBURGESIAREN ETA FAXISMOAREN AURKA TREGOARIK EZ!\nPublicado por EZKERRALDEA ANTIFAXISTA en 21:08\nEtiquetas: Deialdiak, Kanpainak\nMaiatzak 1. Klase borrokaz kapitalismoa suntsitu!!...\nMartxoak 8. Gora emakume langileen borroka!!


Bizkaiko Hitza/ 2017, ekainak 30\n“Zalantza eragin digu zergatik sortu den bat-batean interes hau”\nGarikoitz Plazaola taldeko kidea (Andoain, Gipuzkoa, 1971)\nEguzki talde ekologistak argi du Lemoizko zentrala dagoen eremuan martxan jartzen den proiektuak zein baldintza edo irizpide bete beharko lituzkeen. Garikoitz Plazaola taldeko kideak (Andoain, Gipuzkoa, 1971) azaldu du: ahal den neurrian eremua lehengo egoerara ekarri behar da, eta erabilera publikoa eman behar diote. Historiarekin bat datorren erabilera ere izan beharko luke.\nLemoizko zentral nuklearraren lurrei historiarekin bat datorren erabilera emateko eskatu du Eguzkik. Zer esan nahi du horrek, zehatz?\nEzin dugu ahaztu Lemoiz kokatuta dagoen ingurune hori —Basordako kala eta eremu hori guztia— zergatik dagoen gaur egun dagoen egoeran. Kontuan hartu behar dugu eremu publikoa dela. Jabari itsas lurtarrekoa da, eta helburu zehatz baterako kendu zitzaion jabari edo muga hori: Lemoizko zentral nuklearra eraikitzeko, hain zuzen. Aukera hori behin betiko desagertu denez, hori bera nahikoa arrazoi da lur hori berriz ere denon eskuetara bueltatzeko. Eta legeak ere babesten duela uste dugu. Lemoizko zentral nuklearra itxi zen itxi zen baldintzetan: herritarren presio jarraitu, iraunkor eta luze baten ondorioz. Hori dela eta, erabilera publikoa izan behar du lurzoru horrek. Eta, era berean, bere ingurunean integratuta egon behar du. Zentral nuklearra eraikitzeak ingurunean sortu dituen eraginak nabariak dira, eta, ahal den neurrian, eremua lehengoratu egin behar da.\nEra berean, ondo legoke gogoraraztea zer gertatu zen eremu horretan. Horregatik, eskaera bikoitza egiten dugu: eremuari herriarentzako erabilera ematea eta lehengoratzea. Ez genuke joko logikotzat ekimen pribatuei ateak zabaltzea.\nZer-nolako eragina izan du zentralak inguruan, nahiz eta inoiz martxan jarri ez?\nEragina oso handia izan da. Argazki zaharretan ikusten da ingurua oso polita zela. Bukolikoa esatera ere ausartuko nintzateke. Itsasoa eta lurra elkartzen diren lekua da. Hondartzaren eta paduren arteko nahasketa bat ere bazegoen. Gaur egun hori guztia ezin daiteke ikusi. Eraikita dagoen dikea edo pareta botako balitz, neurri handi batean, berreskuratuko litzateke, itsasoaren sarrerarekin. Baina zerbait gehiago ere egin beharko litzateke. Era horretako paraje bat lehengoratu egin beharko genuke, ahal den neurrian. Bestalde, zaila da baloratzea zein balio natural zuen eta zenbat espezie zeuden. Garai hartan arlo horri buruzko kontzientzia txikiagoa zegoen, eta ikerketak ez ziren horren ohikoak. Bestetik, ikerketa horiek ere saihestu egingo zirela uste dut, beste batzuei argudiorik ez emateko. Zehaztapenik ezin dut eman, baina natur baliabide aberatseko eremua izan zen. Nekazaritza gunea ere bazen. Ingurura begiratu besterik ez dago zelakoa zen irudikatzeko.\nEsan duzue balitekeela Eusko Jaurlaritzak buruan proiektu zehatzen bat izatea, Bimep plataforma edo akuikultura proiektu bat han kokatzekoa, besteak beste. Zer iritzi duzue era horretako proiektuei buruz?\nPrentsan azaldu dira. Lehen esan dudanaren bidetik jarraituz, hartzen diren erabakiek adostasuna bilatu behar dute. Kontuan izan behar dugu lurzoru hori denon artean ordaindu dugula. Hain zuzen, argindarraren ordainagirietan ordaindu dugu. 1984an Lemoizko zentral nuklearra luzamendu baten ondorioz geratu zen geldi, atzerapen nuklearra zela tarteko. Hiru zentral nuklearretan izan zuen eragina luzamendu horrek. Espainiako Estatuak ulertu zuen 2.300 milioi euroko galera eragin ziela horrek konpainiei. Beraz, argindarraren ordainagirian aritu gara ordaintzen gainkostu bat hilero, eta, geroago, bi hilean behin. Ez dago zalantzarik: ederki ordainduta daukagu herritarrok. Iturriak ez dira ados jartzen kopuruari dagokionez, baina lasai asko esan dezakegu sei eta bederatzi milioi euro artean ordaindu ditugula. Eusko Jaurlaritzak hori ere kontuan izan beharko luke. Ezinbestekoa da memoria ere kontuan hartzea, beste zenbait gaitan jorratzen ari den bezala. Honetan ere memoria ezin dezakegu alde batera utzi.\nHerritarren urteetako protestek geldiarazi zuten proiektua. Orain, Espainiako Gobernuak lurrak eta zentralaren kudeaketa bera bertoko administrazioen esku uzteak zer esan nahi du zuentzat?\nNotizia baikorra da. Gertukoagoa den administrazio baten esku uztea albiste pozgarria da. Hala ere, zalantza eragin digu zergatik sortu den bat-batean interes hau. Agian jada norbaitek emana dio helburu jakinen bat; ez dakit asmoa besterik izango den edo paper gainean irudikatuta ere egongo den, baina emana dio norbaitek helburu jakin bat Basordako eremu horri guztiari. Beraz, pozgarria da, baina kezka ere sortzen digu. Izan ere, aspaldiko urteetan ez dira askorik gogoratu Lemoizko zentrala eraiki behar zeneko lurzoru hauetaz.


GR 25. San Millan de San Roman – Zalduondo. (Etapa 3) eu - aizkorriaratzparkea - web.araba.eus\nGR 25. San Millan de San Roman – Zalduondo. (Etapa 3) eu - aizkorriaratzparkea\nEntziako mendilerroko harkaiztegi izugarriaren azpian, ameztietan barrena, Urabainerantz abiatuko gara eta, ondoren, Lezeko parkerantz joko dugu. Haitzuloaren ondotik igaro ondoren, GR 25 ibilbideak Aizkorri-Aratz Parke Naturalaren norabidean edo lurretan barrena jarraitzen du, Zirauntza ibaiaren sorburu ederrera iritsi arte, Araiako herriaren gainetik. Etapa horren amaieran, Erdi Aroko Zalduondo hiribildua eta bertako oinetxe eta jauregi ederrak aurkituko ditugu.\n0 km: DURRUMA\nEntziako mendilerro ikaragarriaren azpian, hego-ekialderantz abiatuko gara eta, lasterrera, amezti batean sartuko gara. Ia denbora guztian soilgune batetik joango garela, ekialderantz egingo dugu lehenik eta behin eta, gero, iparraldera egingo dugu bat-batean, Urabaingo biztanlegune txikira iritsi arte.\n3 km: URABAIN\nUrabainetik irtengo gara N-1 errepidearen paraleloan ekialderantz doan lurzatitik, autobidearen azpitik igarotzea ahalbidetuko digun pasabidearen bila, eta bide horretatik metro batzuk autobidearen paraleloan egin ondoren, iparralderantz biratuko dugu Ilarduiara hurbiltzeko. Ilarduia ezkerretara utzi eta Lezeko parkera iritsiko gara.\n6,4 km: LEZEKO PARKEA\nLezeko parkean, atsedenlekua dago. Handik, ipar-mendebalderantz egingo dugu eta gaztandegi baten ondotik igaroko gara. Bidezidorrak norabide horretan jarraitzen du, eta gure ezkerretara geratuko diren Arrazpiko harrobi zaharren inguruetara iritsiko gara.\n9,3 km: ARRAZPIKO HARROBIAK\nEtxalde txiki baten paretik igaro ondoren, bidezidorra igotzen doa ustiapen hidroelektrikoko presa zaharrera iritsi arte; handik ubide zaharrari jarraitzea besterik ez da sorbururaino iristeko.\n11,8 km: ZIRAUNTZA IBAIAREN SORBURUA\nZirauntza ibaia presaren azpian egokitutako pasabidetik zeharkatuko dugu, eta San Migel haitzaren inguruetaraino eramango gaituen ubideari jarraituko diogu, haitza ezkerretara utzita. Geroago, Marutegiko gailurrean dagoen gaztelu zaharraren aurriek toki horren garrantzi estrategikoaren berri ematen digute, San Adriango galtzadaren ondoan.\n16 km: MANDOBIDE\nMendebalderantz eginda, Mandobidera iritsiko gara. Toki horretan, GR 25 eta Done Jakue bidea elkartzen dira, baina berehala banantzen dira eta Zalduondon berriz ere elkartu.\n20 km: ZALDUONDO\nEtaparen amaieran, Erdi Aroko Zalduondo hiribildua eta bertako oinetxe eta jauregi ederrak aurkituko ditugu.\nGR 25 ibilbidearen liburuxka: Durruma-Zalduondo (PDF) GR 25 ibilbidearen mapa: Durruma-Zalduondo (PDF) GR 25 ibilbidea: Durruma-Zalduondo (GPX) GR 25 ibilbidea: Durruma-Zalduondo (KMZ)


Espainiak uztailaren hasieran aurkeztuko du Emisio Eskubideen Plan Nazionala | Consumer\nEspainiak uztailaren hasieran aurkeztuko du Emisio Eskubideen Plan Nazionala\nKlima-aldaketaren aurka borrokatzeko ministerio arteko talde batek konpromisoa betetzeko inplikatutako sektoreekin harremanetan jarriko da berriro\narabera: Asteazkena, 2004ko maiatzaren 19a\nEspainiako Gobernuak Emisio Eskubideen Plan Nazionala aurkeztuko du uztailaren hasieran. Plan hori Europako Batasunari (EB) entregatu behar zion apirilaren 1a baino lehen, eta, ondorioz, arau-haustebat ireki da. Ingurumen Ministerioak atzo jakinarazi zuen Plan hori, Europako zuzentarau batek eskatua, funtsezko elementua dela Espainiak Kiotoko Protokoloarekin dituen konpromisoak betetzeko. Protokoloaren helburua klima-aldaketaren aurkako borroka da.\nBruselara egin berri duen bisitan, Cristina Narbona Ingurumen-ministroak Margot Wallström arlo horretako komisarioari jakinarazi zion dokumentu hori ezarritako epean aurkezteko Espainiak dituen egoera bereziak.\nIldo horretatik, Arturo Gonzalo Poluzioa eta Klima Aldaketa Prebenitzeko idazkari nagusiak adierazi zuen Batzordeak “oso positibotzat” jo duela Gobernu berriak Kiotoko Protokoloa betetzeko hartu duen konpromisoa, eta “Espainiari eskaini dio Plana hain epe laburrean egiteko behar duen laguntza tekniko guztia”. “Normala denez —gaineratu zuen—, Plana aurkeztu bezain laster, Batzordeak bertan behera utziko du atzo jakinarazi zuen arau-haustearen prozedura”.\nGobernu berriak ministerio arteko talde bat jarri du martxan klima-aldaketaren aurkako borrokarako. Talde horrek ahalik eta azkarren lan egiten du konpromiso hori betetzeko, eta laster talde hori inplikatutako sektoreekin harremanetan jarriko dela aurreikusten da.\nGonzaloren arabera, lan-premiaren helburua da, gainera, “zuzentarauak eragindako enpresek gaur egun duten ziurgabetasuna lehenbailehen ezabatzea”. “Espainiako industriak joko-arau argiak eta aski ezagunak behar ditu bere jarduerak planifikatzeko”, esan zuen Gonzalok.\nOrain arte, hauek izan dira emisio-planak aurkeztu dituzten herrialdeak: Alemania, Erresuma Batua (bien artean, EBn berotegi-efektua eragiten duten gasen emisioen %60), Austria, Danimarka, Finlandia, Irlanda, Luxenburgo, Suedia, Herbehereak, Eslovenia, Eslovakia eta Lituania.\nWallström komisarioak prentsaurrekoan adierazi zuen baldintza bete duten herrialdeek emandako informazioa ere akastuna edo osatu gabea dela. Gainera, EBko bazkideek emisio-planak formalizatzeko duten ardura eskasak eragin zuzena izan du isurketa-baimenen merkatuan: urtarrilean, 13 euro tona bakoitzeko, eta maiatzean, zazpi.\neskubideak igorpen plan-eu


Elgoibarrek “Otsailaren 11 erakusleihoak” ekimena abiarazi du - Elgoibarko Udala\nElgoibarrek “Otsailaren 11 erakusleihoak” ekimena abiarazi du\nOtsailaren 11n, Emakume eta Neska Zientzialarien Nazioarteko Eguna ospatzen da eta horren harira, Elgoibarko dendak emakume zientzialariez jantzi nahi dira, otsailaren 8tik 21era bitartean.\nKanpaina hau Bizilaberen barruan kokatzen da, 2019an Elgoibarren abian jarri zen eskolaz kanpoko ekimena, non gazteek zientzia eta teknologiako proiektuak garatzen dituzten.\nIzen emateak gaurtik, abenduak 28, urtarrilaren13ra arte irekita egongo dira. Parte hartu nahi dutenek https://labur.eus/otsailak11 estekako formularioa bete edota HAZen (Santa Ana, 2) eskuragarri dagoen formularioa bete eta bertan entregatu beharko dute.\nOtsailaren 11n, Emakume eta Neska Zientzialarien Nazioarteko Eguna ospatzen da eta horren harira, Elgoibarko dendak emakume zientzialariez jantzi nahi dira, otsailaren 8tik 21era bitartean. Zentzu horretan, Elgoibarko Udalak, Elhuyar eta Egur Arte tailerrarekin batera, herrian martxan jarriko duen “Otsailaren 11 erakusleihoak” ekimenean parte hartzera gonbidatu nahi ditu herriko komertzio eta zerbitzu guztiak, edozein sektoretan ari direla ere, betiere erakusleiho ikusgarria badute, ekimenean parte hartzera.\nKanpaina hau Bizilaberen barruan kokatzen da, 2019an Elgoibarren abian jarri zen eskolaz kanpoko ekimena, non gazteek zientzia eta teknologiako proiektuak garatzen dituzten. Bizilabe Euskal Herri mailako gazteentzako ikerketa zentroen sarea da, eta, ondorioz, Bilbo, Soraluze, Ermua, Tolosa eta Villabonako saltokiak ere batuko dira “Otsailaren 11 erakusleihoak” ekimenera. Horrez gain, estatu mailan ere ospatzen da, “Escaparates 11-F” izenarekin.\nDenda bakoitzari emakume zientzialari bat proposatuko zaie eta haren ikerketa-gaia inspirazio gisa hartuz, erakusleihoa apaindu beharko da. Apainketa honetarako Egur Arte tailerraren laguntza izango dute saltokiek. Hala, ekimenean parte hartuko duten auzoko establezimendu guztiek protagonismoa emango diete emakume zientzialariei.\nHalaber, saltokietan eta erakundeetan banatzeko eskuorri bat egingo da. Bertan, emakume zientzialarien istorioez gain, ekimenean parte hartu duten herriko denda guztiak agertuko dira, mapan kokatuta. Horrela, “Otsailaren 11 erakusleihoak” ibilbidea egiteko gonbita luzatuko da.\nAzkenik, bizilabe.elhuyar.eus eta www.elgoibar.eus webgunetan, “Otsailaren 11 erakusleihoak” ekimenari eskainitako ataria egongo da eta honako elementu hauek izango ditu:\nMapa interaktiboa: ekimenean parte hartuko duten dendak agertuko dira mapan. Zuen dendan klik eginez, dendaren izena, erakusleihoaren argazkia eta zientzialariari buruzko informazioa ikusiko dugu.\nBizilabeko gazteen esperimentuen bideoak: Bizilabeko gazteek ikertzaile bakoitzaren inguruko kontakizuna eta haren asmakuntzari edo aurkikuntzari lotutako esperimentua aurkeztuko dituzte bideo bidez.\nEsperimentuak etxean egiteko dokumentuak: Bizilabeko gazteek egindako esperimentuak etxean egin ahal izateko jarraibideak deskargatu ahal izango dira. Bertan, beharrezko materialak eta egin beharreko urratsen azalpenak jasoko dira.\nInskripzioei dagokionez gaurtik, abenduak 28, urtarrilaren13ra arte irekita egongo dira. Urtarrilaren 18ko astean ikertzaileak esleituko dira eta otsailaren 5ean prest egon beharko du erakusleihoak. Parte hartu nahi dutenek https://labur.eus/otsailak11 estekako formularioa bete edota HAZen (Santa Ana, 2) eskuragarri dagoen formularioa bete eta bertan entregatu beharko dute.


Doniane eta Doniane: Sanjuanak gurean - Bizkaieraren ataria\nPosted on 2014/06/27 2019/04/26\nSan juan eguna, Doniane eguna, Sanjuanak, Donianeak. Horreexek dira bagilaren 24ko eguna eta bezpera iluntzeko errituai esateko darabilguzan izenak.\nMogel idazle handiak aitamen bi itxi deuskuz gitxienez, nik dakidala, jai egun hau dala-ta. Batetik Peru Abarka berba-jardunetan: Izen ederra dozu dirautso Maisu Juani?. Done Joan edo San Juan gauza bat dira. Donianeak esaten jake Sanjuanetako egunai. Beraz zuk bere Doniane barri batzuk ekarriko dituzu, suak egin, donianbedarrak erre eta egun gozatsu bat igaro eragiteko.\nDoniane esaten dogu sartaldean, ekialdean Donibane deritxonari. Onomastikara jota,ezagunak jakuz Iparraldeko uri hazi bi, Donibane Lohitzune Lapurdin eta txikiagoa dan Donibane Garazi Nafarroa Beherean, Gipuzkoako Pasaian portu inguruko auzo ezaguna, Pasai Donibane, ahaz tubarik. Ezagunak Bizkai alderdian be maila apalagoko izen batzuk. Morgako Ganbe auzoan bada ermita bat bazan, hobeto esanda, eta ondo ermita ederra barritz?, San Juan izenekoa, eta beronen ondoan baserri bat, Dxanduniz esaten geuntsana, Zabale eta Fikara bidean. Dxanduniz hori ez da besterik, Jandone Joaniz izen zaharraren era laburtua baino.\nDoniane izen zaharrak kantatu, errezitadu eta errefrau zaharretan dirau gaur be bizirik. Nork ez dau kantau, edo kantetan entzun behintzat, San Juan bezpera gabeko suen gainetik saltu egikeran, errezitau ezagun hau edo honen aldaeraren bat: Doniene eta Doniene. Gaur dala, bihar dala Doniene. Etzi San Juan biharamone\nErrefrau batzuetan be gorde da izen zaharra. Halan: Artoa, Donienetan zozo; San Pedroetan bela. (A.Zavala I, 252).\nDoniane izena, hitz alkarketan donian bihurturik, hainbat berbatan gorde da gure lexikoan, era batera edo bestera bagilaren 24 horregaz edo eguzkiaren bira une horregaz zerikusia dabenak. Halango batzuk, hona:\n– Donian-bedarrak badira, gaztelaniaz hierba de San Juan deitua, Mogelek beren-beregi aitatzen dituanak. Donianlorak esaten jake lora mueta batzuei. (Aurreko berberak ez ete dira, gero!).\n– Donian-sagarrak goizetiko sagar mueta batzuei deritxe Sanjuan sagar esaten deutsegu beste herri batzuetan?.\n– Donian madariak be ezagunak dira, honeek be goizetikoak. Eusebio Maria Azkue poetak bere bertsoetariko batzuetan berbara dakarskuz: ta donian-madariak / gozoak baina txikiak (PB287).\n– Donian-irak, ira edo garo mueta batzuk dira, trumon-bedar izenaz be ezagutuak. Udako ekatxak oinaztuz, tximistaz eta trumoi-hotsez datozanean, etxea babesteko berebizikoak ei dira. Donian-bedar, donian-lora eta donian-ira izenok zerikusi estua izango dabe, kontizu, San Juan egunez eleizara bedeinkatzera eroaten izan diran landara generoakaz.\n– Doniankargea edo kargagilea (kargilea) izen ezaguna emoten jako, egun horretan eleizan bedeinkatzeko atontzen zan erramoileteari. Ibarrangeluko oihuturea honetara kontetan deusku Domingo Zuluagak: Egun honetan etxe bakotxekoak etxe aurrean ida-ezpatak zabaltzen ebezan. Eleizara lora-txortak eroaten ziran bedeinkatzeko. Txorta bakotxean, gitxi gorabehera, lora edo landara honeexek eroaten ziran: klabelinea, larrosea, maiorana, osasunbedarra, trumo-bedarra, artoa eta garia, ortuariren bat, kuku-prakak, menda, andragin.\n– Donian suak izen zaharra be ezaguna da hondino Sanjuan suak zabalagoaren ondoan.\nEleizan bedeinkatutako erramoilete hori, leizar adar baten (beste leku batzuetan beste arbola tipo baten) inguruan loturik ipinten zan (eta da) etxe portalean edo atarteko zutabean, edo balkoiko hagan, eta han eukiten zan luzaroan, harik eta igartu arte eta gero be. Horreri izen diferenteak emoten jakoz lekuan lekuan, besteak beste San Juan kargilea. Eta kargagile hori ez zan lehenago sastegira berehala bota egiten, ezpada gorde egiten zan harik eta hurrengo urtera arte, hurrengo urteko donian bezperako su artera botateko.\nDonian suaren indarra eta esangurea biziak eta sakonak dira antxina zaharretik lehengo jentearen buruan. Sua da parte txarreko guztiak erreta galduko dituana: sugeak eta sapoak, sorgintxuak, lapurrak izentetan dira erre beharrekotzat. Lurraren uzta gozoak, aldiz, gordeteko dira: arto-garitxuak edo artoa eta garia izango dira urte osoan janaria emongo deuskuenak. Horreek kaxan gorde edo ondo gorde, errezitaduak gogorazoten deuskun lez.\nErre beharrekoen artean, aurreko urtean bedeinkatutako lora, ortuari eta frutuak be badira: kipulea, berakatza, porrua, larrosak, babalorak… Suari emoten jakoz aurreko urteko uztako soberakinak, sasi, ota eta bedar zaharrakaz batera, edo etxeko mantar, sorki zahar eta enparaduakaz batera.\nSuaren akordua errefrau zahar batzuek be garbiro dakarskue. Bat: San Juan su, bazter guztiak mamitsu. (A.Zavala, Esaera zaarrak II, 2579). Beste bat: Sua! Gabonetan txapan eta San Juanetan plazan. (A.Zavala, ibid. II,2675).\nSu ganetik sailtu egitean honelako errezitaduak edo antzekoak kantetan ziran gure herrietan. Gaur dala, bihar dala Doniane, / etzi San Juan biharamone, / gure soloan lapurrik ez, / badagoz bere, erre beitez. (Azkue,EY, IV, 327. Zornotzako Bernagoitin batua).Bertsino diferenteak dira, jakina, erre beharrekoen eta gorde beharrekoen artean: .sapoak eta sugeak erre, erre, / artoak eta gariak kaxan gorde.\nGazteak su gainetik sailtu egite hori ospakizun edo dantza antzeko zerbait dala esan daiteke. D. Intzak Nafarroan errezitadu bertsino polita batu euskun, ia errefrau bihurturik: San Juan bezpera, sarna a fuera. Ogi eta ardoa etxera. Atso zarra ganbelpera. Neskatx(a) gaztiak txokolate hartzera. Eta biltzaileak berak gaineratu eban:San Juan suaren gainean jauzi egitean farrez esaten zen hori. (D.Intza, 997 znb.)\nDoniane bezperako suok dirala eta ez dirala, abadeen arteko liskarrak be aitatzen jakuz herri kantu baten, sustraiak ilun samar dituana. Ibarrangelun Domingo Zuluagak honetara batu eban: Doniene moniene / bezpera gabien, / abadiek hasarratu zirien, / ez eben besterik egiten, / alkarreri musturrek hausiten. / Eta Doniene eta Doniene.\nMunitibarren Erramun Gerrikagoitia euskaltzaleak 2012ko zemendian Manuel Gallastegi 82 urteko gizonari, Lekeition bizi izan arren, umetan Totorika auzoan ikasi eban bertsino antz-antzekoa jaso eutsan, baina bigarren partea diferentea dauena: Doniane, Doniane / bezperan gabien / abadiak hasarratu zirien, / ez eben besterik egiten / alkarreri musturrek hausiten. Eta aurrekoon segidako bertsoak be Donian suetako ohitura zaharraren lekukotza damaigue: aurreko uztako ortuari hondakinen bila ortura, hareek suari emoteko; Juanita laztanaren ortura, hatan be: Juanitan ortura sobretan, / sobrien onduan patana, / hazan nire laztana. Errezitaduaren amaierako berbak be berezi samarrak: Sorgiek erre, / lapurrek ostu / organarun santu / San Juan.\nDonianera peregrinazinoan. Itsasalde edo itsas hurreko gure uri eta herri batzuetan egun seinaladua da Doniane, eta egun horretan San Juan ermitara egiten dan erromesaldia. Ezagunenetarikoa dogu San Juan Gaztelugatxekora Bermeo, Mundaka, Bakio, Busturia eta inguruetatik egiten dan ibilbidea. Han mezea entzun eta eguna alegrantzi ederrean igaro.\nOtxolua idazle mundakarrak (Bernardo Garro bere benetako izen-abizenez) badauka argitaraturik ipuin labur bat izenburu berorregaz: Bihar Donianera (Bijar Donianera, berak idatzi eban lez), 1929an liburuska modura argitaratu zana eta Doniane egunez San Juani erregu eta mesede eske egiten jakon ibilaldia lehenago letaniak? gogorazoten deuskuna.\nDoniane eguneko ibilaldi hori gogorazotera dator herri kantu bat be, hondino be edadeko jenteak akorduan daukana. Bertsino batek halan dakar: San Juan de la Portaletaa, / zapatu arratsaldian, / hiru atso trompeta joten / motroilu baten gaian. / Urra, urra, urra San Juanetan, / dantzan egingogu ipar haizetan. / U uu San Juanera goaz gu.\nJai giroko egunak edozelan be bagilaren amaiera eta garagarrilaren hasierakoak: San Juan eta San Pedro, astero balego! Ta Ama Birjia urriko? Inoiz ez ahal duk etorriko! Pesta-zale zikoitzak esana. (D.Intza, 2244)\nErrefrau gitxi batzukaz amaiera emon gura geunskio San Juanetako erretolika honi.\nBadira batzuk Doniane denporatik aurrerako uztea gogorazoten deuskuenak. Aurreko errezitaduan agiri diran arto-garitxuak aitatzen jakuz behin baino sarriago. Bata, Baztangoa: San Juan, artoa ta ogia kanpoan. (AzkueEY III, 74). Bigarrena, Segurakoa: San Juan euli gabe, urtea ogi gabe. (Azkue EY III, 77). Aurrekoaren aldaera, beste hau:San Juan euri gabea, urtea ogi gabea. (A.Zavala II, 2577). Erronkariko ertzean be batu eban Azkuek Donianegaz loturiko atsotitz bat: San Juanetako euriak kenten dei ogi eta ez dei emoiten ardau. (EY III, 78).\nArtoak noraino hazita egon behar dauen ohartzera datoz beste errefrau batzuk. San Juan eta San Pedro astebeteren aldeaz badatoz be, aldi bitarte hori ei da artoak proba egiteko unerik mesedetuena: Arto landareak San Juanetan zozua eta San Pedruetan oilua estaltzen badauz, artxua izango da. (A.Zavala I, 256). Nafar erara: Artoak San Juanetarako zozoa estali behar du eta San Pedrotarako belea. (Intza, 254).\nSagar eta fruta potinduak Donianeetan ze tamainu euki behar daben aitatzen deuskue beste atsotitz batzuk:San Juan egunean arbola azpian lau sagar, gainean ondo dan sinalea. (San Juanetarako sagarra helduta dagoenean, seinale ona) (Mokoroa, Ortik eta emendik, 61694). Antzera beste honek: San Juanetan artoak belea tapatzen badu eta sagarrari hiru ale ikusten bazaizkio, urte hartan naiko arto (ta) sagar izango da. (A.Zavala II, 2574)\nEgunen luze-laburra darabile hautugai beste errefrau batzuk: San Juan egunik luzeena, Santa Luzia, laburrena. Halan:San Juan eguna, urtian den egunik luzeena. (D.Intza, 82. Arbizu). Egunik luzeena, San Juanena; gaurik luzeena, Santa Luziena. (A.Zavala I, 817). Uda betearen aldia be Sanjuanetatik Sanpedroetarakoa ei da: Hemengo udara, San Juanetik San Pedrotara. (A.Zavala I, 902). Eguzkiaren ederra be egun horreexetakoa: Eguzkiak San Juanetan dantza. (A.Zavala I, 831).\nDonianegaz sartzaiera daben uda-egun ederrak, negu gorritik nekez ailegau diranak, bizkor aldentzen ei dira, kukuaren kantua legetxe: Kukua, San Juanetan kuku, San Pedrotan mutu. (A.Zavala II, 1845). Edo beste modu batera esanda: San Juan, San Juan, nekez etorri eta bizkor juan. (Mokoroa, 61797).\nDoniane goizean, eguzkiak urten baino lehen, norbere oinentzat eta azalerako ona ei da landamin berdean, goizeko inontzetan ortozik ibiltea. Harek osatzen ei ditu aurrez ostean etorri leitekezan gatx eta gaixo guztiak.\nPosted on 2018/03/23 2019/04/11\nBehin baino sarriago tokau jat entzutea (eta sufritzea) *Medikura noa eta ikasle euskalduntzat gela barruan izan dodan j...\nPosted on 2020/07/14 2020/07/14\n“Lau FakultadeTAKO dekanoek iragarri dabe barria, zazpi letraTAKO hitz bigaz”.\nZergaitik esaten dogu lau fakultadetako dekanoak, edo zazpi eleizatako kanpaiak, eta bestetik ostera lau ankako animali...\nPosted on 2021/06/07 2021/06/07\n“Gaztaia neuk be egiten dot, baina esatekorik ez”\nGaztaia egin bai, baina esatekorik ez esapideagaz, “askotzarik ez, izentazinoa, neurri apala” esatera dator. Ezezka...


Euriak blaitutako doinuak - Bizkaiko Hitza\nEuriak blaitutako doinuak\n2019, otsailak 15 Albisteak, Bizkaia, Kultura 197\nArgitaratu zenean, 2008. urtean, liburua Bilbo inguruko rockaren historia ulertzeko ezinbesteko tresna bilakatu zen. Lluvia, hierro y rock-and-roll. Historia del rock en el Gran Bilbao 1958-2008 (Euria, burdina eta rock-and-rolla. Bilbo Handiko rockaren historia 1958-2008) zuen izenburu, eta 460 orrialdetan xehe eta sakon kontatzen zituen Bizkaiko hiriburuan rockaren inguruan 50 urtean gertaturikoak.\nOrain, hamar urte geroago, liburuaren edizio berria plazaratu dute. Azken emaitza ikusita, baina, askok pentsatuko dute beste liburu bat dela orain argitaratutakoa: diseinua erabat aldatu da, azala ere desberdina da, neurriz handiagoa da, ehun bat orrialde gehiago ditu eta abar. Itxuraz ez ezik, mamiz ere aldatuta dator edizio berria: aurreko testua zuzendu eta osatzeaz gain, dozena bat elkarrizketa berri sartu ditu Alvaro Heras Groh egileak (Bilbo, 1972), hamarkada honetan gertaturiko aldaketei neurria hartzeko asmoz.\n2008ko amaieran agertu zen liburuaren lehenengo edizioa, eta hiru hilabetean saldu ziren merkaturatutako ale guztiak: mila, orotara. Bigarren edizioak denbora gehiago behar izan zuen osorik saltzeko, baina hura ere azkar amaitu zen: “Jende askok eta liburu denda ugarik galdetzen zidaten liburuaz”, esan du Herasek, “eta guztiei gauza bera esaten nien, alerik ez zegoela. Horregatik, hamargarren urteurrena hurreratzen ari zela ikusita, berriro argitaratzeko aukera aztertzen hasi nintzen. Baina beste urrats bat egin nahi nuen, edukien aldetik zein itxurari dagokionez”. Alde grafikoan, esaterako, 400 argazki inguru zituen jatorrizko liburuak; oraingo edizioak, berriz, 600 baino gehiago ditu.\nGauzak asko aldatu dira Los Optimistas Bilboko taldeak 1959an The Champsen Tequila kantuaren bertsioa grabatu zuenetik. Orduan, rock musikak zailtasun handiak zituen Bilboko kale, irrati eta aretoetara iristeko. 1970eko hamarkadaren amaierara arte, rocka gazte gutxi batzuen kontua izan zen, baina gauzak erabat aldatu ziren hurrengo hamarkadan, pop eta rock doinuak belaunaldi oso baten aisialdi eta kultur adierazpen nagusi bilakatu zirenean. Geroztik, interes hori hainbat esparrutara hedatu da, gorabeherak gorabehera.\nAldaketa horien berri eman du Herasek bere liburuan: “Bilbo erreferentziazko plaza bilakatu da nazioarteko kontzertuen zirkuituan, taberna eta areto txikietako kontzertuetatik udako jaialdi erraldoietara. Enpresa ugari agertu dira, profesionalizazioa 80ko eta 90eko hamarkadetan pentsaezina zen maila batera eraman dutenak. Kontzertu kopuruak goraka jarraitu du, badago areto txikien zirkuitu egonkor bat, eta, horrekin batera, jaialdi eta emanaldi sortak ere ugaritu dira”.\nGarai batean, rock kultura bazterreko zerbaiten gisan ikusten zuten gizartearen arlo askotatik. Pertzepzio horretan izandako aldaketak, begien bistako ondorioak izan ditu: “Horrek piztu du enpresa pribatu eta erakunde publiko askoren arreta. Adibidez, Bilboko Udalak eta diputazioak txipa aldatu dute 80etako urteetatik: orduan, sektore askok oraindik ere arriskutsu eta bazterrekotzat jotzen zuten rocka”.\nOrain, aldiz, musika emanaldiak babestea “gazteengana iristeko modu gisa” hartzen dute enpresa askok, eta instituzioek ere “aktibo soziokulturaltzat hartzen dituzte rock emanaldiak, edo emanaldi jendetsuenak behintzat, eta ekonomia sustatzeko arloetatik bultzatzen dituzte, egindako inbertsioa berreskuratu nahian”.\nBBK Live jaialdiaren “gorakada ikusgarria” da Herasek dioenaren adibiderik behinena, “baina ezin dugu ahaztu BBK Music Legends zikloa agertu izana, edo hain ezagunak ez diren bestelako jaialdi, lehiaketa eta kontzertu sortak ere, normalean Bilbo Handiko udalen babesa izan dutenak”.\nEsan al daiteke rockaren instituzionalizazio horrek ekarri duela rock-and-rollak garai batean izan zuen freskotasun eta espiritu matxinoa galtzea? Non gelditzen da rockak zeukan gaitasuna eskemak apurtu eta haize kontra joateko? Herasen ustez, egia da freskotasun hori, neurri batean, galdu egin dela. “Baina kontzertuen kopuru, aniztasun eta kalitateak eta agertzen ari diren bertoko taldeen mailak balantzea berdindu egiten dute”. Gainera, espiritu hori ez da guztiz desagertu: “Oraindik badago gaztetxeen zirkuitua, eta talde eta antolatzaile mordo bat, autogestiotik lan egiten dutenak bide ofizialetatik kanpo. Horrek ere gure eszena definitzen du, hiria ikusgarri egin duten jaialdi eta ekitaldi handietatik harago”.\nHerasek dioenez, askoz osagai gehiago aztertu beharko lirateke Bilbon eta inguruko herrietan rockaren osasuna zertan den antzemateko: “Hitz egin genezake sareak izan duen eraginaz irratietan eta hedabide tradizionaletan, streaming plataformek tokiko disko dendei egindako kalteaz, diskoetxeen bilakaeraz eta beste hainbat gairen inguruan. Horretaz interesa duenari liburua eskuratzeko gomendatuko nioke”.\nGaur iluntzean Lluvia, hierro y rock-and-roll party izeneko festa egingo dute Bilboko Kafe Antzokian, 22:00etan hasita, liburua aurkezteko. Emanaldia Izar & Star kontzertu sortaren egitarauaren barruan dago.\nIzar & Star sortako emanaldi guztietan, talde batek beste talde baten abestiak jotzen ditu, edo genero, garai edo gai jakin baten inguruko abestiak aukeratzen ditu horien bertsioak egiteko; horrekin, zikloan parte hartzen duten talde guztiek ohiz kanpoko emanaldi bat egiten dute, normalean egiten dituzten kontzertuetatik urrun.\nLiburuaren aurkezpenerako ere molde horri eutsiko diote, eta gaur egungo zazpi musika taldek —Villapellejos, Señores, Rosebud, Campamento Rumano, Moonshakers, Cecilia Payne eta Unclose— Bilbo inguruko zenbait talde historikoren abestiak joko dituzte. Besteak beste, Eskorbuto, Primitivos, MCD, Lavabos Iturriaga, Zarama, Medanos de Singapur, Como Huele, Cancer Moon eta La Sectarenak.\n“Asmoa da liburua kaleratu dela ospatzea”, esan du Herasek, “baina, aldi berean, Bilbo inguruko rockaren ospakizun bat izatea nahi genuke, haren historiarena, eta, jakina, protagonista izan diren guztiena: taldeak, kazetariak, kontzertuen antolatzaileak, fanzineen egileak, aretoak eta zaleak. Zerbait gogoangarria izatea espero dugu”.


Lehorretik, oso lehorrera - Gipuzkoako Hitza\nLehorretik, oso lehorrera\n2016, irailak 16 gipuzkoa 408\nE. Goenaga Lizaso\nAurtengo uda oso beroa izan den ustea nahiko orokorra den arren, Euskalmet meteorologia agentziaren txostenek diote ekaineko eta uztaileko batez besteko tenperaturak “normalak” izan direla. Abuztukoak, berriz, “beroak”. Muturreko tenperaturetara egun jakin batzuetan soilik iritsi dela diote Euskalmeten txostenek: ekainean, bero handiko egun bakarra izan zen; uztailean, bi egunetan gainditu zen muturreko tenperaturen muga —35-40 gradu artekoa—; eta abuztuan, berriz, zortzi egunetan.\n“Mende honetako abuzturik beroenetako bat izan da, baina urrun dago 2003an eta 2012an izandako tenperaturetatik”, dio Euskalmeten abuztuko txosten meteorologikoak. Gipuzkoan, Lasarte eta Arrasateko neurketak jasotzen dituzte Euskalmeten txostenetan. Horien arabera, Lasarten 20,5 gradukoa izan zen abuztuan batez besteko tenperatura —azken hamar urteotan altuena 2012an izan zen: 21,3 gradu; eta baxuena, 2007an: 18,2—. Arrasaten, berriz, 20 gradu izan da abuztuko batez bestekoa —21 gradu izan zen 2012an, eta hotzena, 18,1 gradukoa, 2014an—.\nPrezipitazioei dagokienez, azken hamar urteko batez bestekoaren azpitik egin du euria hiru hilabeteotan. Euskalmetek dioenez, ekaina eta uztaila hilabete “lehorrak” izan ziren, eta abuztua, “oso lehorra”. Hilabete osoan pilatutako euriaren azken hamar urteetako batez bestekoa, Lasarten, 89,95 mm da, eta aurtengo abuztuan, berriz, 41,9 mm baino ez dira jaso; Arrasaten, batez bestekoa 41,79 mm da, eta joan den hilean 14,6 mm bakarrik jaso ziren.\nBatean zein bestean 2007a izan zen urterik euritsuena, eta kopuruetan alde izugarria dago: 290,6 mm bota zituen Lasarten urte hartan, eta 169 mm Arrasaten. Hala ere, aurtengoa ez da izan azken hamar urteetako abuzturik lehorrena; izan ere, 2012. urtean 36,9 mm bildu ziren Lasarten, eta, 2014an, Arrasaten, 13,9 mm bakarrik.


EKAITZALDIA: Agorrilaren 17tik 23ra AUZOLAN EGUNAK Bizi Tokin\nAgorrilaren 17tik 23ra AUZOLAN EGUNAK Bizi Tokin\nBizi Toki baserriaren zaharberritzea aitzinatzeko, auzolan egunak antolatzen ditugu agorrilaren 17tik 23ra (abuztuan) (astelehenetik igandera). Denen beso eta burumuinak ongi etorriak dira arlo desberdinetako lanak egitea aurreikusten baitugu...\nLO eta APAIRUAK (jatorduak):\nBizi Tokin lo egiteko aukera izanen da, astelehen gauetik. Lo zakua eta lo zaku azpikoa ekar. Oihal-denda jartzeko tokia ere bada.\nApairuak Bizi Tokik eskainiko ditu. Aldi berean, etxeko produktuak edota gustuko dituzuenak ekarriz gero, denen artean jaten ahalko ditugu.\nAntolaketa errexteko, aitzinetik abisa gaitzazu zoin egunetan etortzeko asmoa duzun (eta zenbat pertsona); agorrilaren (abuztuaren) 10a baino lehen finkatu dugu epea.\nEta ez duda mezu hau zure inguruan zabaltzea.\nBizi Tokira heltzeko: Behauzeko frontoiaren ondotik pasa (frontoia eskuinean duzularik), eskuin hartu bi aldiz eta gero ezkerrean den lehen baserria da, Goitia izenekoa. Bizi Tokiko telefonoa : (00 33) (0)5 59 65 36 27.\nLaster elkar ikusiko dugulakoan, agurtzen zaitugu.\nBizi Tokiko kideak\nEtiketak (Etiquetas): -Euskeraz, Auzolana, Deialdiak, EKAITZALDIA (dena / todo), Jardunaldiak\nCABEZAS DE TORMENTA (irratsaio askea - programa de...\nQue ahorra mas lavavajillas o a mano (Nola aurrezt...\nGORA ETA BEHERA (232garrena edo) Antonio Turielen ...


Haurreskolak Partzuergoko bigarren grebaren jarraipena %75ekoa izan da\nLAB, Steilas eta ELA sindikatuek %75ean kokatu dute Haurreskolak Partzuergoko grebaren bigarren egunean izandako jarraipena.\nOhar baten bidez LAB, Steilas eta ELA sindikatuek adierazi dutenez, "Ehunka langile atera dira Gasteizen, Bilbon eta Eibarren deitu ditugun elkarretaratze eta manifestazioetara, eta Haurreskolak Partzuergoko zuzendaritza batzordea Lakuan bildu da".\nHorren harira, gaineratu dute mahai negoziatzaile batera deitu dituztela hilaren 22an, eta, hasiera batean, Urkulluren Hezkuntza Saileko ordezkariak bertan izango direla, eta "paradoxikoki, gai-zerrendan kudeaketako langileen aurreakordioa baino ez dute sartu, duela ia urtebete sinatu zena eta oraindik bete ez dena".\nHori dela eta, sindikatuek "lan hitzarmena eta Haurreskolak Partzuergoan gaur egun indarrean dauden akordioak bete ez izana" salatzen jarraitzen dute, eta horrek hezkuntzako eta kudeaketako langileen lan-baldintzak okertzea eta zerbitzuaren kalitatea okertzea dakar.\nHori dela eta, hilaren 22rako iragarritako bileraren gai-zerrendan zenbait puntu sartzeko eskatu diete, eta "gaur gaurkoz, ez dugu erantzunik jaso".\nHain zuzen ere, "Ordezkapenak betetzea, hezitzaileak haur eskola batetik bestera joatea eta aparteko orduak gaizki erabiltzea" izango lirateke puntu horiek. Halaber, "Hitzarmen berri bat negoziatzen hastea" proposatu dute, "Hezkuntza Sailak kolektibo guztietan egiten duen bezala".\nHalaber, zentralek "Haurreskolak Partzuergoa Osakidetzak irakaskuntza publikoan egiten duen Banakako Babes Ekipamenduen hornikuntzan sartzea, Haurreskolak Partzuergoa Hezkuntza Sailean integratzea, doakotasunerantz urratsak ematea eta aurrekontua handitzea" nahi dute.\nSindikatuek gogorarazi dutenez, Zorione Etxezarraga gerenteak EAEko Legebiltzarreko Hezkuntza Batzordean esan ostean, "Ez da iristen esleitutako aurrekontuarekin, eta abenduaren 10eko grebaren testuinguruan gure aldarrikapenak jasotzen zituzten hezitzaile, familia eta hainbat udalen gutunak eta presioak jaso ondoren, Jokin Bildarratz Hezkuntza sailburu eta Haurreskolak Partzuergoko presidenteak hainbat adierazpen egin ditu Legebiltzarrean".\nBesteak beste, aurrekontua 2,5 milioi euro handituko duela esan zuen, eta sindikatuek "partida zertara bideratuko den" jakin nahi dute. Langileen eskubideak ez urratzeko erabiliko da? Doakotasunean aurrera egiteko? Zerbitzuaren kalitatea bermatzeko? Edo azken ikasturteetako kudeaketa eskasak eragindako zuloa estaltzeko erabiliko dute? ".\nHaurreskolak Partzuergoak bizi duen egoeraren aurrean, Legebiltzarrak astelehenean Urkulluren Gobernuari eskatu zion Haur Hezkuntzako lehen zikloko hezkuntza-eskaintza sustatzen jarraitzeaz gain, "Haurreskolak Partzuergoko matrikula hobaria emateko ezarritako sisteman ere sakontzeko. Kontuan hartuko da, halaber, 19 kobidaren pandemiaren ondorioz baldintza ekonomikoak nabarmen aldatu zaizkien familien salbuespenezko egoera: ordaindu beharreko kuotak dauden egoera berrira egokituko dira. Alderdi sozialarentzat nahikoa ez bada ere, aurrerapausoa da. Ikusteko dago noiz eta nola zehazten diren neurri horiek guztiak ", gaineratu dute.\nGogorarazi dutenez, "0-3 hezkuntza zikloaren garrantzia aitortzeaz gain, jaiotzetik hezkuntza eskubidea aldarrikatzen dugu eta, horregatik, LAB, Steilas eta ELA sindikatuek Haurreskolak Partzuergorako erabateko doakotasuna eta sarbide unibertsala bermatzea eskatzen dugu".\nAzkenik, "Haurreskolak Partzuergoa osatzen duten langileak, familiak eta udalak zerbitzu publiko hori garatzeko aldarrikapenekin eta mobilizazioekin bat egitera" animatu dituzte.


Asset Management • Estrategia espezialistak\nErrenta finko eta errenta aldakorreko merkatuen eraginkortasunik eza ustiatzen dugu, epe luzeko “contrarían” ikuspegiarekin. Modu programatu eta sendoan egiten dugu, eta gure estrategiak eta espezialista onenen aukeraketak konbinatzen ditugu.\n1994tik, kudeaketa programatuko gure estrategiek errentagarritasunaren eta arriskuaren profila optimizatzea dute helburu. Horretarako, merkatuko eraginkortasun ezak baliatzen dituzte, hala nola inbertsiogileen galeren aurrean babesa bilatzeko joera edo epe motzeko ikuspegiak, inbertsio-programen bidez, aurresangarriak, aurkakoak, sendoak eta kostu aldetik lehiakorrak direnak.\nErabateko errentagarritasunaren estrategia, Altxorraren Letrak +% 2 helburuarekin, inbertsio-programa aurkako eta aurresangarri baten bidez, merkatuetan beheranzko joerak nagusitzen direnean babesa eta 24 hileko epeetarako erresilientzia gorena eskaintzen duena.\nFon Fineco Inversión\nEuro errenta aldakorraren estrategia alternatiboa, merkatuen alboko egoeretan Alpha positibo eta aurresangarri bat eskaintzen duena, 36 hilera arteko epealdietan (ETF plus).\n2005etik, estrategia honek, bere inbertsio aldakorreko epealdiaren bidez, alpha aurresangarri bat ateratzeko aukera ematen du, euro errenta aldakorreko eta errenta finkoko inbertsio mistoen aurrean.\nFinantza-kredituaren kudeaketa aktibo eta dibertsifikatua\nKudeatzaileen analisirako gaitasuna, inbertsio epealdi ertaina eta irauteko bokazioa konbinatzen dituen estrategia, interes baxuen gaur egungo egoerari aurre egiteko.\nFinancials Credit Fund\nEstrategia honek finantza-erakundeen zor-tresnek eskaintzen dituzten aukerak baliatzen ditu, eta gainerako errenta finkoko aukeren aldean erabateko itzulkin erakargarria ematen du.\nKudeatzaile aditu globalen hautaketa\nKudeatzaileak hautatzeko prozesu independenteari esker, arkitektura ireki baten arabera, emaitza sendoagoko aktibo globalen kudeatzaileengana iristeko aukera ematen diguten inbertsio aukerak diseinatu ahal izan ditugu, modurik lehiakorrenean eta interesen gatazkarik gabe.\n2003tik Multifondo Europaren hautaketa estrategiak etekin sendoak eskaini ditu, Europako errenta aldakorraren hainbat estilo eta faktoretatik datorren Alpharen konbinazioaren bidez.\nFon Fineco Renta Fija Internacional\nFon Finceko Nazioarteko Errenta Finkoak, bere kudeatzaile adituek eskaintzen dioten analisi eta hautaketarako gaitasunari esker, dibertsifikazio globalik handienaren alde egin du, eta eurotan inbertitzen duenarentzat kapitalaren eros-ahalmena mantentzeko helburua modurik eraginkorrenean bete du.\nEzagutu ezazu gure fondo, BGAE eta SICAVen sorta guztia.\nInformazio gehiago eskuratzeko, utzi zure datuak\nPribatutasun baldintzak irakurri eta onartzen ditut.


OSO FAN: Txondorran (martxoak 19) – Giorgio Bassmatti\nOSO FAN: Txondorran (martxoak 19)\nPosted\ton\t marzo 19, 2017 by\tGiorgio Bassmatti\nIkusi duzue bidoaren izenburu arraroa, ez Bassmatti ezta OSO FAN, baina biak barne. Azkenean abestiak dira, eta politak badira berdin zaigu ze izenburukin atera edo plazaratu. Kasu honetan izen bikoitza jarri diogu Oriolek – oso faneko beste kideak- oraindik ez duelako ezta ondo entzun lokalean.\nAzalpen txikia alde batera utziz (ah, bideoa Arrate Garcíak egin du ) igande marabillosua izan zen gure OSO FAN etiketan. Txondorran jo genuelako. Beti egongo gara prest horrelako filosofia duten lekuetan gure izena jartzeko. Hain xarmangarria, hain hurbila, hain SOINU ONA!\nDena bazkari batekin hasten bada, ba azkoz hobeto. Han ezagutu genuen (hobeto) Tristtan Morguy, igandeko kartelaren beste izena.\nBazkaltzeko orduan oso majua, eta abesterakoan erabat liluragarria. Estilo irekia, eta polita oso. Oso Fan egin ginen lehen minutuan, noski 😉\nMila esker gustioi, oso ondo pasa nuen abesten. Hori somatzea espero det. zuen errua izan zen 🙂\nUn domingo fantástico: txondorra, el cocinero Pelax, el resto de socios de Txondorra, los que fueron, los que aplaudieron, la nueva telecaster – ya soy casi clavado al logo de la web!-, El gran Tristtan Morguy , su zumo de iparralde, …Que Dios, o en su defecto las leyes municipales, nos sigan permitiendo tocar y ver cosas en espacios como Txondorra. Urte askotarako!\nOso Fan, martxoak 19an Donostian (Txondorran)


Gournay-le-Guérin - Wikipedia, entziklopedia askea.\n48° 42′ 26″ N, 0° 46′ 29″ E / 48.7072°N,0.7747°E / 48.7072; 0.7747Koordenatuak: 48° 42′ 26″ N, 0° 46′ 29″ E / 48.7072°N,0.7747°E / 48.7072; 0.7747\nLes Barils, Bourth, Chaise-Dieu-du-Theil, Beaulieu, Chandai eta Vitrai-sous-Laigle\n129 (2018ko urtarrilaren 1a)\n59 (%45.7) 73 (%56.6)\nGournay-le-Guérin Frantziako udalerria da, Eure departamenduan dagoena, Normandia eskualdean. 2013an 145 biztanle zituen.\n2007an Gournay-le-Guérin udalerrian erroldatutako biztanleak 154 ziren. Familiak 60 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 24 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 84 etxebizitza zeuden, 57 familiaren etxebizitza nagusia ziren, 23 bigarren erresidentzia ziren eta 5 hutsik zeuden. Etxebizitza guzti hauek 84etxeak ziren. 57 etxebizitza nagusietatik 46 bere jabearen bizilekua ziren, 9 alokairuan okupaturik zeuden eta 2 doan lagata zeuden; 2 etxek bi gela zituzten, 12 etxek hiru zituzten, 14 etxek lau zituzten eta 29 etxek bost zituzten. 37 etxek euren parking plaza propioa zuten azpian. 24 etxetan ibilgailu bat zegoen eta 29 etxetan bat baino gehiago zituzten.\nGournay-le-Guérin udalerriko biztanleria-piramidea 2009an .\n2007an lan egiteko adina zuten pertsonak 85 ziren, horien artean 72 aktiboak ziren eta 13 inaktiboak ziren. 72 pertsona aktiboetatik 65 lanean zeuden (37 gizon eta 28 emakume) eta 7 langabezian zeuden (7 emakume eta 7 emakume). 13 pertsona inaktiboetatik 5 erretiraturik zeuden, 4 ikasten zeuden eta 4 "bestelako inaktibo" gisa sailkaturik zeuden.\n2009an Gournay-le-Guérin udalerrian 54 unitate fiskal zeuden, 136 pertsonek osaturik. Pertsona bakoitzeko diru-sarrera fiskalaren mediana urteko 18.169 euro zen. \n2007an zeuden 4 komertzioetatik, 2 eraikuntza enpresak ziren eta 2 zerbitzu enpresak ziren.\n2000. urtean Gournay-le-Guérin udalerrian 15 nekazaritza-ustiategi zeuden, 1.199 hektarea erabiltzen.\nSaint-Christophe-sur-Avre (3,1 km)\nChennebrun (3,1 km)\nArmentières-sur-Avre (3,4 km)\nBeaulieu (3,8 km)\nLes Barils (4,2 km)\nVitrai-sous-Laigle (5,0 km)\nSaint-Victor-sur-Avre (5,9 km)\nChandai (6,0 km)\nBNF: 15253528q (data)\nOrriaren azken aldaketa: 16 otsaila 2021, 23:36.


OnePlus 3T ekainaren 1ean etengo da Europan | Androidea\nOnePlus 3T ekainaren 1ean etengo da Europan\nDuela zenbait aste, OnePlusek OnePlus 128T telefonoaren 3 GB bertsioa eten zezakeela jakinarazi genuen, baina konpainia txinatarrak geroago agerian utzi zuen mugikorra agortuta zegoela eta laster unitate gehiago egongo zirela.\nOrain, Txinako fabrikatzaileak baieztatu du OnePlus 3T ekainaren 1ean Europan saltzeari utziko diola. Gailua agortuta egongo da Erresuma Batuan eta Europako beste herrialde batzuetan datorren hileko lehen egunetik aurrera, eta ez da salgai egongo unitate gehiago.\nAtzo argitaratutako mezu batean, OnePlus-ek honako hau esan zuen: "Hau da OnePlus 3T erosteko azken aukera agortuta egon aurretik. Gailu batzuk baino ez dira geratzen gure biltegietan, beraz, erosi zurea onepl.us/3T helbidean agortu aurretik. "\nOnePlus-ek 3T mugikorrentzako eguneratzeak eskaintzen jarraituko du\nSmartphone-a eten bada ere, OnePlus-ek software eguneratzeak argitaratzen jarraituko du, bai OnePlus 3T-rako eta bai OnePlus 3-rekin, zaharragoa dena.\nAldaketa horiek guztiak konpainiak bere enblematiko berria abian jartzeko prestatzen ari dira OnePlus 5, zehaztapen aipagarrienak prozesadorearen presentzia izango dira snapdragon 835.\nGainera, OnePlus-ek lankidetza bat egin zuen DxOMark-ekin bere mugikor berria hornitzaile batekin hornitzeko atzeko kamera bikoitza, horrek kamera onena duten DxOMark telefono adimendunen gailurrean lekua ziurtatuko du. Horretaz aparte, OnePlus 5-ek 6 GB RAM eta 5.5 hazbeteko Full HD pantaila ekartzea espero da.\nOnePlus-ek baieztatu du bere enblematiko berriak kargatzeko denbora azkarragoak izango dituela aplikazioak, baita ukipen latentzia hobea ere. Bestalde, OxygenOS-en bertsio berriak erabiltzaileei aplikazioen funtzionamendua hobeto kudeatzea ahalbidetuko die, gutxiago erabiltzen diren aplikazioek ez dute mugikorraren errendimendua eragingo.\nOnePlus 5 ekainean edo uztailean iragarri liteke.\nArtikuluaren bide osoa: Androidea » Android gailuak » Telefono mugikorrak » OnePlus » OnePlus 3T ekainaren 1ean etengo da Europan\nAndroiden oharrak hartzeko aplikazio onenak


Iñaki Etxezarreta LOMCEren gaineko mahai-inguruan | Arizmendi ikastola\nArizmendi Ikastolako zuzendari J. Iñaki Etxezarreta Aretxabaletako Udalak antolatutako LOMCEren gaineko mahai-inguruan\nMartitzenean, hilak 9, Aretxabaletako Udalak antolatuta, ARKUPE kultur etxean, mahai-ingurua egin zen LOMCEk zertan eragiten duen aztertzeko eta horren aurrean udalerriko ikastetxeek aurreikusten duten jokabidea adierazteko.\nIñigo Louvelli zinegotziaren moderaziopean, Marian Bilbatua HUHEZIko irakaslea, Mikel Uribarren Kurtzebarri LHko irakaslea, Angela Aguado Kurtzebarri BHko zuzendaria eta J. Iñaki Etxezarreta Arizmendi ikastolako zuzendaria aritu ziren.\nMarian Bilbatuak LOMCEren azterketa egin zuen Kalitatearen ikuspegitik eta Lege onetsi berriaren alde atzerakoiak seinalatu zituen: ekitateari egiten dion erasoa, ikasle bereizketa eta horien arteko lehiarena, eta ebaluazio-froga desberdinen intentzio homogeneizatzailea, besteak beste.\nSegidan, J. Iñaki Etxezarretak LOMCE aztertu zuen beste ikuspegi batetik. Hain zuzen, Espainiako eta Frantziako estatuek azken ehun eta berrogeita hamar urte luzeetan zehar izan duten izaera menperatzailea, ideologikoa eta pedagogikoa azpimarratu zuen. Horretarako, hainbat grafiko eta laburpen erabili zituen. Espainiako estatuak une honetan duen porrota frogatzeko, daturik esanguratsuenak eskaini zituen J. Iñakik. LOMCEk porrot horri aurre egin nahi diola zioen, eta parean jarri zituen Euskal Autonomi Erkidegoko eta Nafarroako datuak, estaturik datu onenen adierazle. Eta horien artean, ikastolaren datu bikainak erakutsi zituen. Azkenean, Ikastola ereduaren ibilbide historikoari eutsi behar zitzaiola seinalatu zuen, hots, ikaslea interesen erdian jartzea, innobazioarekin jarraitzea eta hezkuntza euskaldun propioa eraikitzen segitzea.\nOndoren, Kurtzebarriko bi ordezkariak mintzatu ziren, LOMCEren aurrean intsumisioa praktikatu behar zela esanez Mikel Uribarrenak, eta datozen aldaketek benetan zertan eragingo duten ezin dela aurreikusi eta behin argi ikusi eta gero erantzun aproposak ematen saiatuko zirela adieraziz Angela Aguadok. Publikotasunean indarra jarri zuten eta Eusko Jaurlaritza prestatzen ari den Heziberri 2020 egitasmoaren aurrean beren kritika agertu zuten, LOMCEren jarraipen hutsa delakoan.\nBukatzeko, mahaikideen eta bertaratu zirenen arteko kontrastea egin zen.